title: Plectroglyphidodon johnstonianus

text: Plectroglyphidodon johnstonianus on koralliahventen heimoon kuuluva kalalaji. Se kasvaa enimmillään noin 14 senttimetriä pitkäksi, ja sitä tavataan Intian valtameressä ja Tyynessämeressä Afrikan itärannikolta Havaijille, Madquesassaarille ja Pitcairnille.


title: Plectroglyphidodon johnstonianus

text: Sukukypsät "P. johnstonianus" -yksilöt liikkuvat usein koralliriuttojen ulkoreunan rinteillä. Laji käyttää ravinnokseen levää ja todennäköisesti korallien polyyppeja.


title: Plectroglyphidodon johnstonianus

text: Lisääntymiskaudella laji muodostaa pareja. Laji kiinnittää munansa alustaan, ja koiraat vartioivat munia.


title: Abudefduf troschelii

text: Abudefduf troschelii on koralliahveniin kuuluva kalalaji, jota tavataan Amerikan rannikolla Tyynenmeren itäosissa Kalifornian eteläosista, Kalifornianlahdelta Perun keskiosiin asti sekä alueen saarien ympäristössä.


title: Abudefduf troschelii

text: "A. troschelii" on yleinen laji, eikä siihen tiedetä kohdistuvan suuria uhkia. Kansainvälinen luonnonsuojeluliitto pitää sitä elinvoimaisena lajina. Se on monissa tutkimuksissa havaittu olevan elinympäristönsä yleisempiä lajeja. Esimerkiksi Galápagossaarilla se oli vuonna 2004 julkaistussa raportissa tutkimusalueen toiseksi yleisin laji.


title: Abudefduf troschelii

text: Sukukypsät "A. troschelii" -yksilöt elävät kallio- ja koralliriutoilla. Ne syövät planktonia, selkärangattoia ja levää. Lisääntymiskaudella laji muodostaa pareja, ja koiraat vartioivat alustaan kiinnitettyjä munia.


title: Koomikon lapsuus

text: Koomikon lapsuus ("En komikers uppväxt") on ruotsalainen tv-minisarja ja siitä leikattu elokuva vuodelta 1992. Se perustuu Jonas Gardellin omaelämäkerralliseen romaaniin "Koomikon synty". Sarjan on ohjannut Gardellin oman käsikirjoituksen pohjalta Jonas Cornell. Gardellia muistuttavaa hahmoa, standup-koomikko Juha Lindströmiä aikuisena näyttelee Björn Kjellman ja lapsena David Boati.


title: Koomikon lapsuus

text: Kolmiosaisesta 135-minuuttisesta sarjasta on Suomessa esitetty 105-minuuttinen elokuvaversio Yle TV2 -kanavalla 28. lokakuuta 1995.


title: Koomikon lapsuus

text: Suomalaisäidin ja ruotsalaisisän poika Juha on varttunut 1970-luvun lapsesta 1990-luvun koomikoksi, joka kiertää esiintymässä ravintoloissa ja tekee pilaa myös omasta lapsuudestaan. Takaumien kautta alkaa selvitä, että seitsemäsluokkalainen Juha oli jo lapsena luokan pelle, joka halusi saada kaikki pitämään itsestään. Koulun ulkopuolella hän viettää aikaa samanluokkalaisen nätin naapurintytön Jennyn kanssa, mutta koulussa hän haluaa olla yksi koulun koviksista. Vähitellen esiin nousee Juhan lapsuudentrauma, hänen aiheuttamansa koulukiusaaminen luokan erilaista poikaoppilasta kohtaan, joka päätyy tekemään itsemurhan hirttäytymällä. Eräällä keikalla Juha tapaa uudelleen Jennyn, joka ei muista Juhaa hyvällä.


title: Koomikon lapsuus

text: "Helsingin Sanomien" Leena Virtanen kirjoitti elokuvaversion tv-esityksen alla 1995 tarinan kehittyvän alun lempeästä nostalgiasta yllättävänkin rajuksi ja kyyniseksi kuvaukseksi lasten julmuudesta ja vanhempien ymmärtämättömyydestä.


title: Koomikon lapsuus

text: Syksyllä 2018 kerrottiin, että kirjan pohjalta ollaan tekemässä uutta elokuvaa, jonka ohjaa Rojda Sekersöz.


title: Duncan Laurence

text: Duncan de Moor (s. 11. huhtikuuta 1994 Spijkenisse, Alankomaat), tunnettu myös taitelijanimellään Duncan Laurence, on hollantilainen laulaja. Hän edustaa Alankomaita vuoden 2019 Eurovision laulukilpailussa Tel Avivissa.


title: Duncan Laurence

text: Laurence aloitti musiikkiuransa rock-akademiassa Tilburgissa soittaen lukuisissa koulubändeissä. Hän hiljattain valmistui koulusta. Laurence osallitui "The Voice of Holland" -kilpailun viidennelle tuotantokaudelle, jossa hänen valmentajanaan toimi Ilse DeLange. Hän, yhdessä Jihad Rahmounin kanssa kirjoittivat kappaleen "Closer" k-popyhtyeen TVXQ:n vuoden 2018 albumille nimeltä "New Chapter #1: The Chance of Love".


title: Aila Airo

text: Yrittäjä, kosmetologi Aila Airo-Paul, kenraali A. F. Airon ensimmäinen tytär, syntyi 15. huhtikuuta 1926 Helsingissä. Aila Airo tiesi jo nuorena haluavansa kosmetologiksi, ja kenraali-isänsä vastusteluista huolimatta hän hakeutui opiskelemaan Suomen ainoaan kosmetologikouluun Académie Scientifique de Beauté'n, josta hän valmistui 1946.


title: Aila Airo

text: Valmistuttuaan kosmetologiksi 5.3.1946 Aila Airo perusti kotinsa yhteyteen pienen vastaanoton. Kauneudenhoidosta tuli hänelle elämäntehtävä. Sodan jälkeisessä Suomessa ei juuri ollut käytössä hoitotuotteita tai -laitteita. Kekseliäänä ja yritteliäänä kosmetologina hän kuitenkin onnistui hankkimaan tutulta farmaseutilta muutamia perustarpeita. Intohimo työhön ja kauneuteen kasvattivat yritystä vähitellen.


title: Aila Airo

text: Aila Airo-Paul oli hyvin aktiivinen ja vahvasti intuitioonsa luottava kosmetologi. Hänen elämäntyönsä oli pioneerihenkistä. Airo-Paul piti tärkeänä välittää oikeata tietoa kosmetologin työstä, ja hän aloitti säännöllisen yhteydenpidon viestimiin jo 1960-luvulla antamalla haastatteluja ja kirjoittamalla artikkeleita.


title: Aila Airo

text: Alusta alkaen Aila Airo halusi jakaa tietoa ihonhoidosta asiakkailleen ja hän piti ensimmäisenä Suomessa ihonhoito- ja meikkikursseja kuluttajille. Hän itse etsi ratkaisuja mm. herkän ihon erityisongelmiin, ja niin liiketoiminta laajeni jo 1960-luvulla ammattikosmetiikan maahantuontiin. Omalle allergiselle iholle löytyi ammattikosmetiikkasarja Doctor Eckstein ystävän kautta, ensin käyttöön omaan kauneushoitolaan ja verkostojen kautta kollegoille. Uuden tiedon saaminen oli todella työlästä: verkostoituminen ja ulkomaan matkat olivat tuolloin iso ponnistus.


title: Aila Airo

text: Aila Airo perusti Helsinkiin Aleksanterinkadulle vuonna 1964 Suomen ensimmäisen selektiivisen kosmetiikan erikoisliikkeen Beautyboxin, jossa asiakasta palvelivat kosmetologit, ihonhoidon asiantuntijat. Erityisesti nuorille, "meikkileikkimielisille", suunnatun Meikkipussin Aila Airo perusti vuonna 1973.


title: Aila Airo

text: Aila Airo-Paul toimi aktiivisesti myös alansa järjestötyössä, muun muassa Kosmetologien yhdistyksen varapuheenjohtajana, Kosmetologien yhdistyksen opiston johtokunnassa, Helsingin kemikalikauppiasyhdistyksen hallituksessa, Kemikalikauppiasliiton hallituksessa sekä alan järjestöjen erilaisissa toimikunnissa ja työryhmissä. Hänelle myönnettiin työstään kunniamerkkejä ja -jäsenyyksiä.


title: Aila Airo

text: Aila Airo-Paul kuoli vaikeaan sairauteen 27. huhtikuuta 2005 kotonaan Espoossa. Hän oli 79-vuotias. Aila Airo-Paulin elämään kuului tärkeänä osana perhe ja lapset, vaikka valintoja vahvasti johdatteli rakkaus työhön. Aila Airon tyttäret, yrittäjät SKY-kosmetologi Anitra Airo-Pimiä ja KTM Satu Söderlund jatkavat kauneudenhoitoalan perheyrityksen Aila Airo Kauneuspalvelut toimintaa, ja jo kolmas polvi, Anitran tyttäret muotoilija AMK Katja Kemppi ja SKY- ja CIDESCO-kosmetologi Nunnu Järvilehto työskentelevät yrityksessä.


title: Rengasripsimonni

text:
Rengasripsimonni ("Synodontis ocellifer") on ripsimonneihin kuuluva kala, jota pidetään myös akvaarioissa.
Rengasripsimonnien pohjaväri on kellanharmaa, ja siinä on tummia kuvioita. Nuoren yksilön kuviot ovat pilkkuja, mutta aikuisilla ne muuttuvat renkaiksi. Rasvaevä (takimmainen selkäpuolen evä) on huomattavan suurikokoinen. Kala kasvaa 18 cm pitkäksi.
Sukukypsiksi tullessaan ne ovat noin 12 cm pitkiä.


title: Rengasripsimonni

text: Rengasripsimonnit elävät Afrikassa Senegal-, Gambia-, Niger-, Volta-jokien ja Tšadjärven vesistöissä. Akvaariokauppaa varten kaloja kasvatetaan kaukoidässä.


title: Antti Granlund

text: Antti Granlund on suomalainen toimittaja ja radiojuontaja. Hän juontaa tamperelaisen Radio 957:n iltapäivälähetyksiä arkisin kello 13 - 18. Granlund kirjoittaa myös rocklehti Soundiin ja on Antti X Antti -musiikkipodcastin toinen tekijä.


title: Antti Granlund

text: Granlund on aikaisemmin työskennellyt Iskelmä-radion aamujuontajana ja tuottajana sekä SBS Median Cityradiot-ketjun juontajana Radio 957:ssa, Radio Sadassa, Radio Megassa ja Radio Jyväskylässä. Hän on toiminut myös tamperelaisen improvisaatioteatteri Snorkkelin muusikkona ja esiintynyt Elisan tv-mainoksissa.


title: Ouidahin historiallinen museo

text: Ouidahin historiallinen museo () sijaitsee Ouidahissa, Beninissä entisessä portugalilaisessa linnoituksessa. Museossa on runsaasti historiallisesti merkittäviä esineitä ja kuvituksia.


title: Ouidahin historiallinen museo

text: Museota johtaa kuraattori ja henkilökuntana on useita koulutettuja oppaita. Museo on osa museoverkostoa, jota hallinnoi Beninin kulttuuriperinnön virasto, joka on kulttuuri-, taide- ja matkailuministeriön alainen.


title: Ouidahin historiallinen museo

text: Museo sijaitsee rakennuskokonaisuudessa, jota ennen kutsuttiin nimellä São João Baptista de Ajudá. Se oli aikaisemmin Portugalin São Tomé ja Príncipen eksklaavi Ouidahin kaupungissa. Linnoitus perustettiin vuonna 1721 ja siinä oli linnoitus ja tehdas, joka toimi kauppa-asemana. Varhaisvaiheessa portugalilaiset hoitivat orjakauppaa linnoituksen sisällä. Dahomeyn kuningaskunnan aikana rakennus toimi alueella Portugalin diplomaattisena edustustona.


title: Ouidahin historiallinen museo

text: Dahomeyn itsenäistymisen jälkeen vuonna 1961 Dahomeyn enklaavi vallattiin pakkokeinoin ja sen asukkaat, portugalilaiset virkailijat perheineen karkotettiin. Ennen lähtöään asukkaat polttivat rakennukset.


title: Ouidahin historiallinen museo

text: Marraskuun 13. päivänä 1964 annetulla asetuksella linnake luokiteltiin historialliseksi muistomerkiksi. Se kunnostettiin Ranskan ja Yhdysvaltojen taloudellisella tuella. Museo avattiin vuonna 1967.


title: Ouidahin historiallinen museo

text: Museon kokoelma on ryhmitelty kuuteen pääteemaan: portugalilainen linnoitus (jossa museo sijaitsee), Xwédan kuningaskunta, Dahomeyn kuningaskunta, orjakauppa, voudun ja Beninin ja Uuden maailman väliset kulttuuriyhteydet.


title: Ouidahin historiallinen museo

text:
Noin hehtaarin suuruisella linnoitusalueella ovat Portugalin edustajan residenssi, kappeli, sotilasvartio ja sotilasvaruskunta. Museon pysyvät kokoelmat ovat pääosin residenssirakennuksessa ja muuttuvat näyttelyt ovat tavallisesti kappelissa.
Mueossa on useita merkittäviä tutkimuskokoelmia arkeologisista kaivauskohteista Ouidah-Savin alueella. Näitä tutkimuksia tehneet yliopistot (UCLA, University of South Carolina, University of Virginia) ovat myös tutkimusyhteistyössä Beninin Abomey-Calavin yliopiston kanssa.


title: Ouidahin historiallinen museo

text: Museo on osa niin sanottua Orjareittiä, jossa voi seurata orjuuttamisen vaiheita Ouidahissa.


title: Ouidahin historiallinen museo

text: Vuonna 2015 museo oli ehdolla Afrikan kategoriassa johtavaksi kulttuurikohteeksi.


title: Vasili Podkolzin

text: Vasili Aleksandrovitš Podkolzin (; s. 24. kesäkuuta 2001 Moskova, Venäjä) on venäläinen jääkiekkoilija, joka pelaa KHL-joukkue SKA Pietarin organisaatiossa. Hän on pelipaikaltaan oikea laitahyökkääjä. Podkolzinia on yleisesti pidetty yhtenä ikäluokkansa lupaavimmista pelaajista ja hänestä odotetaan ensimmäisen kierroksen varausta . Tammikuussa 2019 mm. "The Sports Networkin" asiantuntuja Craig Button arvioi Podkolzinin tulevan varatuksi koko varaustilaisuuden kolmantena pelaajana Jack Hughesin ja Kaapo Kakon jälkeen.


title: Vasili Podkolzin

text: Podkolzin on Belyje Medvedin kasvatti. Hän siirtyi juniorina sittemmin Vitjaz Podolskiin. Podkolzin oli kaudella 2016–2017 tehoilla 16+23=39 seuran U16-junioreiden paras syöttäjä ja hän jakoi joukkueen sisäisen pistepörssin voiton Ivan Maninin kanssa.


title: Vasili Podkolzin

text: WHL-joukkue Medicine Hat Tigers varasi Podkolzinin 92. pelaajana . Hän päätti jatkaa kaudella 2018–2019 uraansa kuitenkin kotimaassaan ja siirtyi SKA Pietarin organisaatioon. Podkolzin pelasi alkukautensa lähinnä VHL-joukkue SKA-Nevan ja Venäjän nuorten sarja MHL:n SKA-46:n vahvuudessa. Hän teki KHL-debyyttinsä vain 17-vuotiaana 12. marraskuuta 2018 Avtomobilist Jekaterinburgia vastaan. Podkolzin sai ottelussa jääaikaa 2.07 minuuttia. Podkolzin keräsi myös teholukeman -1.


title: Vasili Podkolzin

text: Podkolzin pelasi alle 20-vuotiaiden MM-kilpailuissa vuonna 2019, jolloin hän voitti pronssia. Podkolzin pelasi myös alle 18-vuotiaiden MM-kilpailuissa vuonna 2018, jolloin hän jakoi Venäjän sisäisen tehotilaston voiton Aleksandr Romanovin ja Jegor Zamulan kanssa lukemalla +5. Podkolzin valittiin myös Slovakiaa vastaan pelatun alkulohkon ottelun päätteeksi joukkueensa ottelun parhaaksi pelaajaksi.


title: Vasili Podkolzin

text: Podkolzin pelasi myös alle 18-vuotiaiden Hlinka Gretzky Cupissa vuonna 2018, jolloin hän toimi Venäjän kapteenina ja johdatti joukkueen pronssiin. Podkolzin onnistui maalinteossa turnauksen jokaisessa viidessä ottelussaan. Pronssiottelussa Yhdysvaltoja vastaan hän onnistui tekemään kypärätempun. Podkolzinin kaksi ensimmäistä maalia syntyivät ylivoimalla. Podkolzin keräsi ottelussa syöttöpisteen myös Ilja Nikolajevin tekemään Venäjän 5–4-voittoon päättyneen ottelun ratkaisumaaliin. Hän voitti tehoilla 8+3=11 koko turnauksen maalipörssin ja jakoi pistepörssin voiton Kanadan Alexis Lafrenièren kanssa.


title: Vasili Podkolzin

text: Podkolzin pelasi myös alle 19-vuotiaiden World Junior A Challengessa vuonna 2018, jolloin hän toimi Venäjän kapteenina ja johdatti joukkueen hopeaan. Podkolzin jakoi tehoilla 3+5=8 turnauksen pistepörssin voiton Yhdysvaltain Bobby Brinkin kanssa, mutta hän vei suuremman maalimääränsä myötä kuitenkin varsinaisen kärkisijan. Podkolzin valittiin turnauksen tähdistökentälliseen. Hän pelasi myös World U-17 Hockey Challengessa vuonna 2017, jolloin Podkolzin jakoi tehoilla 1+5=6 Venäjän sisäisen pistepörssin voiton Daniil Gutikin kanssa ja sisäisen syöttöpörssin voiton Daniil Zaruban kanssa. Hän pelasi myös Euroopan nuorten olympiafestivaaleilla vuonna 2017, jolloin Podkolzin voitti kultaa. Turnauksen avausottelussa isäntämaa Turkkia vastaan hän onnistui tekemään kypärätempun ja kaikkiaan seitsemän tehopistettä, kun Venäjä voitti ottelun todellisin murskalukemin 0–42.


title: Brahim Díaz

text: Brahim Abdelkader Díaz (s. 3. elokuuta 1999 Málaga, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Real Madridia ja on pelipaikaltaan keskikenttäpelaaja.


title: Brahim Díaz

text: Brahimin mahdollinen siirto pois Manchester Citystä nousi puheenaiheeksi, kun hänen silloinen sopimuksensa oli päättymässä kesällä 2019 eikä uutta sopimusta seuran kanssa oltu onnistuttu solmimaan. 6. tammikuuta 2019 Brahim palasi takaisin kotimaahansa ja teki 6½-sopimuksen Real Madridin kanssa. Hänestä maksettiin noin 17 miljoonan euron siirtokorvaus, joka voi myöhemmin nousta 24 miljoonaan euroon, mikäli menestysehdot täyttyvät.


title: Brahim Díaz

text: Hän teki ensiesiintymisensä uudessa seurassaan 9. tammikuuta 2019 Copa del Reyn ottelussa Leganésia vastaan.


title: Topias Kuukkanen

text: Topias Kuukkanen (s. 6. maaliskuuta 1992 Jyväskylä) on suomalainen koripalloilija, joka pelaa Uudenkaupungin Korihaissa. 187-senttinen heittävä takamies Kuukkanen saavutti Salon Vilppaan pelaajana SM-hopeaa vuosina 2017 ja 2018.


title: Topias Kuukkanen

text: Kuukkasen kasvattajaseura on jyväskyläläinen Hongikon Nuorisoseuran Urheilijat (HoNsU). Viime vuosina Kuukkanen on ollut ainoa keskisuomalainen pelaaja miesten Korisliigassa. Kaudella 2017–18 myös äänekoskelainen Antti Kanervo pelasi kotimaista Korisliigaa Kuukkasen ohella.


title: Topias Kuukkanen

text: Kuukkanen pelasi juniorivuodet HoNsU:n riveissä, parhaana saavutuksena oli A-poikien SM-pronssi vuonna 2009. Samana vuonna Kuukkanen pelasi ensimmäiset miesten ottelunsa 1A-divisioonassa nousten pian BC Jyväskylän avainpelaajien joukkoon. Kuukkanen pelasi 1A-divisioonassa yhteensä seitsemän kautta, mutta otteluita kertyi vain 126. Syynä olivat useat loukkaantumiset. Tuloksellisesti Kuukkasen paras kausi oli 2015–16, jolloin hän HoNsU:n riveissä tilastoi 17,1 pisteen ottelukeskiarvon ollen kahta muutamia otteluita pelannutta ulkomaalaispelaajaa lukuun ottamatta joukkueen tilastoykkönen niin pisteissä kuin syötöissä. Kuukkanen edusti 1A-divisioonassa mainittujen seurojen lisäksi myös Säynätsalon Rientoa ja Forssan Koripoikia. Keväällä 2013 SäyRi selvisi Suomen Cupin (ei LiigaCup) finaaliin, jonka Tapiolan Honka kuitenkin voitti. M1DA:n piste-ennätyksekseen Kuukkanen merkkautti 36 pistettä, jotka hän tilastoi HBA:ta ja Porvoon Tarmoa vastaan HoNsU:n paidassa kaudella 2015–16.


title: Topias Kuukkanen

text: Kesällä 2016 Kuukkanen sai opiskelupaikan Salosta ja siirtyi Korisliigaan solmittuaan kaksivuotisen sopimuksen Salon Vilppaan kanssa. Molempina vuosina Vilpas voitti Korisliigan runkosarjan mutta joutui tyytymään SM-hopeaan. Kuukkanen tilastoi Salossa keskiarvokseen 2,5 pistettä/ottelu. Kaudelle 2018–19 Kuukkanen siirtyi Uudenkaupungin Korihaiden liigajoukkueeseen. Hän nousi heti yhdeksi Korihaiden avainpelaajista ja yleisön suosikiksi. Pisteitä Korihaissa on kertynyt yli kymmenen pisteen keskiarvolla. Yhden ottelun piste-ennätys 26 pistettä syntyi 2.11.2018 Ura Basketia vastaan.


title: Topias Kuukkanen

text: Kuukkanen pelasi juniorina myös jalkapalloa ja salibandya. Salibandyssa Kuukkanen saavutti yhden junioreiden SM-pronssin, ja jalkapallossa hän edusti kahdesti Keski-Suomea piirijoukkueiden Pohjola Cupissa.


title: Topias Kuukkanen

text: Kuukkanen on kasvanut korisperheessä. Isä Tapani on entinen aktiivipelaaja ja pelasi HoNsU:n ensimmäisessä SM-sarjajoukkueessa kaudella 1984-85. Pikkuveli Tiitus (s. 2000) on pelannut 11 alle 18-vuotiaiden maaottelua ja pelaa tällä kaudella HoNsU:n A-poikien lisäksi JBA:n edustusjoukkueessa 1A-divarissa.


title: Topias Kuukkanen

text: Kuukkanen on opiskellut liiketaloutta.


title: Hugh Lewin

text: Hugh Lewin (3. joulukuuta 1939 Lydenburg, Etelä-Afrikka – 16. tammikuuta 2019) oli eteläafrikkalainen rotuerottelun vastainen aktivisti, toimittaja ja kirjailija. Hän oli juutalainen. Hänet tuomittiin sabotaasiin osallistumisesta seitsemäksi vuodeksi vankilaan, jossa häntä kidutettiin. Hän muutti pois Etelä-Afrikasta vuonna 1971 ja asui kymmenen vuotta Lontoossa ja ja vuodesta 1980 Zimbabwessa. Hän palasi Etelä-Afrikkaan 1990-luvulla. Hänen teoksensa "Bandiet: Out of Jail" on kuvittanut Harold Strachan. Se perustuu hänen vankilassa kirjoittamaansa salaiseen päiväkirjaan. Teos sai vuonna 2003 Olive Schreinerin palkinnon. Teoksesta "Stones against the Mirror" hän sai vuonna 2011 Sunday Timesin Alan Patonin palkinnon.


title: Hugh Lewin

text: Lewinilta on julkaistu suomeksi runot "Kosketus" ja "Sireenit, nyrkit, saappaat".


title: Hugh Lewin

text: Lewin oli naimisissa asianajaja Pat Davidsonin kanssa ja myöhemmin toimittaja Fiona Lloydin kanssa. Hänellä oli kaksi tytärtä.


title: Andropov

text: Andropov tarkoittaa seuraavia:


title: Tšernenko

text: Tšernenko (; ) on alun perin ukrainalainen sukunimi. Se on muun muassa seuraavilla henkilöillä:


title: Mortal Kombat 11

text: Mortal Kombat 11 on tuleva NetherRealm Studiosin ja Shiver Entertainmentin kehittämä sekä Warner Bros. Interactive Entertainmentin julkaisema tappelupeli. Peli kuuluu "Mortal Kombat" -pelisarjaan. Pelin ennakoidaan tulevan 23. huhtikuuta 2019 Nintendo Switchille, Microsoft Windowsille, PlayStation 4:lle ja Xbox Onelle.


title: Mortal Kombat 11

text: Pelin ennakkotilaavat saavat pääsyn maaliskuun aikana tulevaan betaan ja myös pelattavana hahmona Shao Kahnin.


title: Värväämö

text: Värväämö Oy on suomalainen henkilöstöpalveluyritys, jonka palveluita ovat muun muassa henkilöstövuokraus sekä suorarekrytointi. Yrityksen päätoimialoina ovat rakentaminen sekä rakennustuoteteollisuus.


title: Värväämö

text: Värväämön perustivat vuonna 2015 Joonas Palosaari, Janne Palosaari, Hermanni Kärkkäinen sekä Jarno Paappanen. Joonas Palosaari toimii yrityksen toimitusjohtajana. Yrityksen missiona on perustamisesta alkaen ollut työntekijälähtöisemmän ja inhimillisemmän työelämän rakentaminen niin rakennusalalla kuin laajemminkin. Yrityksen slogan on: "Kovimmat duunit. Pehmeimmät arvot."


title: Värväämö

text: Valtakunnallisesti Värväämö työllistää vuosittain yli 1000 työntekijää sekä vakinaisiin että määräaikaisiin työsuhteisiin. Värväämön liikevaihto oli vuonna 2017 10,8 miljoonaa euroa. Yhtiön päätoimipiste sijaitsee Helsingissä ja muut toimipisteet Turussa, Tampereella, Oulussa, Porissa ja Kuopiossa.


title: Värväämö

text: Syksyllä 2018 Värväämö liittyi osaksi Enersense International Oyj -konsernia.


title: Lindö (täsmennyssivu)

text: Lindö voi tarkoitta:


title: Philipsburg

text: Philipsburg voi viitata:


title: Philipsburg (Sint Maarten)

text: Philipsburg on Sint Maartenin pääkaupunki.


title: Philipsburg (Sint Maarten)

text: Philipsburgista tuli Sint Maartenin pääkaupunki vuonna 1768. Se tunnetaan laajalti siirtomaa-aikaisesta arkkitehtuuristaan. Philipsburg perustettiin Alankomaiden kauppapaikkana ja sen linnoitukset muistuttavat kaupungin aiemmasta strategisesta tärkeydestä.


title: Dendrocnide

text: Dendrocnide on nokkoskasvien heimoon kuuluva kasvisuku. Siihen kuuluu yli neljäkymmentä lajia tropiikin puita ja pensaita. Samaan heimoon kuuluvien nokkosten tavoin "Dendrocnide"-puiden lehdet, varret ja hedelmät ovat pienten poltinkarvojen peittämiä. Ihmisen tai eläimen koskettaessa kasvia poltinkarvan kärki katkeaa, jolloin jäykkä ja ontto karva pistää polttavaa nestettä ihon alle injektioneulan tavoin. Australiassa nimellä "gympie-gympie" tunnettua lajia "Dendrocnide moroides" pidetään poltteeltaan erityisen vaarallisena.


title: Dendrocnide

text: Sukuun kuuluu yli neljäkymmentä lajia.


title: Fredericksburg (Texas)

text: Fredericksburg () on kaupunki Gillespien piirikunnassa, Texasin osavaltiossa Yhdysvalloissa. Sen väkiluku oli vuoden väestönlaskennassa 10 530. Fredericksburgin perusti Preussista Texasiin muuttanut John O. Meusebach vuonna 1846. Kaupungin pormestarina toimii nykyisin Linda Langerhans.


title: Dodge St. Regis

text: Dodge St. Regis on full-size -luokan henkilöauto, jota yhdysvaltalainen Chrysler Corporation valmisti vuosina 1978-1981 Dodge -brändin alla. Se on teknisesti samankaltainen Chrysler Newportin, Chrysler New Yorkerin ja Plymouth Gran Furyn kanssa. Autot jakavat saman Chrysler R -pohjalevyn.


title: YA naturae

text: YA naturae on kotimainen sertifioitu luonnonkosmetiikkasarja, johon kuuluu ihonhoitotuotteita kasvoille ja vartalolle. Tuotteet sisältävät kotimaisia raaka-aineita, kuten ihoa uudistavaa koivunmahlaa sekä mustaherukka- ja puolukansiemenöljyä. Kaikilla tuotteilla on Ecocert Organic- tai Ecocert Cosmos Organic -sertifikaatti. YA naturae -tuotesarja valmistetaan Suomessa, ja sen tuotteita on saatavilla yksinoikeudella Yliopiston Apteekeista.


title: Dendrocnide moroides

text: Dendrocnide moroides on nokkoskasveihin kuuluva kasvilaji. Se on ainavihanta pensas, jota esiintyy Kaakkois-Aasiassa ja Australiassa, missä se tunnetaan nimellä gympie-gympie. Myrkyllisyydestään tunnetun kasvin koskettaminen aiheuttaa jopa useita kuukausia kestävää voimakasta kipua.


title: Dendrocnide moroides

text: "Dendrocnide moroides" on ainavihanta pensas tai pieni puu. Se alkaa kukkia ja kantaa hedelmää noin 1–3-metrisenä ja kasvaa enimmillään noin 5-metriseksi. Soikean tai leveän herttamaiset lehdet ovat lavaltaan 12–22 senttimetriä pitkiä ja 11–18 leveitä. Lehtilavan kanssa suunnilleen yhtä pitkä lehtiruoti kiinnittyy lapaan altapäin antaen lehdille hieman kilpimäisen olemuksen. Lehtien varhain karisevat korvakkeet ovat noin 20 millimetriä pitkä ja 5 leveitä. Kasvin varret, kukintovarret, lehtiruodit, lehdet ja hedelmät ovat poltinkarvojen peittämiä. Hyvin pienet kukat ovat suurissa, enimmillään 15 senttimetriä pitkiksi kasvavissa huiskilomaisissa kukinnoissa. Hedelmä on pähkylä, jota ympäröi mehukkaaksi turvonnut purppuranpunainen tai vaalea kukkapohjus.


title: Dendrocnide moroides

text: Lajia esiintyy luontaisena Kaakkois-Aasian Malaijien saaristossa ja Australian itärannikolla, missä se on yleinen erityisesti Queenslandin pohjoisosassa. Sitä kasvaa Australiassa merenpinnan tasosta noin 900 metrin korkeuteen.


title: Dendrocnide moroides

text: Kasvia peittävät poltinkarvat aiheuttavat kivuliaan polttaman ihmisen tai eläimen koskettaessa kasvia. Kosketettaessa poltinkarvan kärki katkeaa, jolloin jäykkä ja ontto karva pistää polttavaa nestettä ihon alle kuin injektioneula. Kasvin polttama aiheuttaa ihmisillä voimakasta kipua, joka saattaa kestää kuukausia. Polttamaa voidaan hoitaa laimennetulla suolahapolla sekä ihoon tarttuneita poltinkarvoja irrottavalla vahauksella. Kasvien ympäristössä oleskelu saattaa ärsyttää nenän limakalvoja sekä aiheuttaa aivastelua ja nenän vuotoa. Useat linnut, nisäkkäät ja hyönteiset käyttävät kasvia ravinnokseen sen myrkyllisyydestä huolimatta.


title: YA-tuotesarja

text: YA-tuotesarja on Yliopiston Apteekin oma tuotesarja, johon kuuluu lähes 150 koko perheen jokapäiväistä hyvinvointituotetta, kuten vitamiineja, kosmetiikkaa ja hygieniatuotteita. Omalla tuotekehityksellä varmistetaan, että kaikki sarjan tuotteet ovat korkealaatuisia. Koostumuksissa vältetään turhia väri-, säilöntä- sekä lisäaineita ja, valtaosa tuotteista valmistetaan Suomessa.


title: Chevrolet Corsica

text: Chevrolet Corsica on etuvetoinen henkilöauto, jota yhdysvaltalainen General Motors valmisti vuosina 1987-1996 Chevrolet -brändin alla. Kanadassa mallia myytiin nimellä Pontiac Tempest. Corsicaa valmistettiin Delawaressa ja New Jerseyssa.


title: MM-rallikausi 2019

text: MM-rallikausi 2019 on rallin maailmanmestaruussarjan 47. kausi. Kausi alkaa Monte Carlo -rallilla tammikuussa ja päättyy Australian ralliin marraskuussa. Kauden aikana ajetaan yhteensä 14 rallia.


title: Disobey

text: Disobey on Bad Wolvesin 11. toukokuuta 2018 julkaisema ensimmäinen studioalbumi.


title: Disobey

text: Albumi pitää sisällään kappaleet:


title: Disobey

text: 1. Officer down


title: Disobey

text: 2. Learn to live


title: Disobey

text: 3. No masters


title: Disobey

text: 4. Zombie


title: Disobey

text: 5. Run for your life


title: Disobey

text: 6. Remember when


title: Disobey

text: 7. Better the devil


title: Disobey

text: 8. Jesus slaves


title: Disobey

text: 9. Hear me now ft. Diamante


title: Disobey

text: 10. Truth or dare


title: Disobey

text: 11. The conversation


title: Disobey

text: 12. Shape shifter


title: Disobey

text: 13. Toast to the ghost


title: Puoliksi kätketyt

text: Puoliksi kätketyt ("De halvt dolda") on Jonas Gardellin käsikirjoittama ja Simon Kaijser da Silvan ohjaama ruotsalainen television minisarja vuodelta 2009. Neliosainen draama kertoo limittäin useita tarinoita Tukholman alueen neljästä erilaisesta perheestä 1970- ja 1990-luvulla. Erityisesti seurataan perheiden lasten ja nuorten varttumista 2000-luvun aikuisuuteen. Sarja voitti ruotsalaisen Kristallen-palkinnon vuoden 2009 parhaana draamasarjana.


title: Puoliksi kätketyt

text: Teini-ikäiset Henrik ja Lennart sekä pieni Ragnar varttuvat 1970-luvun alun ankaran kristillisessä perheessä ja vapaakirkon yhteisössä. Ragnar syyttää itseään äitinsä hukkumisesta heikkoihin jäihin heidän yhteisellä luisteluretkellä. Isotveljet alkavat kapinoida isäänsä ja uskonnollisuutta vastaan.


title: Puoliksi kätketyt

text: Linus on 1990-luvun alkupuolen uusnatsi, alkoholisoituneen yksinhuoltajaäidin teinipoika joka välillä hakkaa ihmisiä kadulla ja välillä huolehtii pikkuveljistään äidin taas sammuttua. Samalla luokalla oleva David on keskiluokkaisen omakotitaloperheen sulkeutunut ja änkyttävä ainoa lapsi, joka piilottelee homouttaan ja jota Linus skinikavereineen vainoaa.


title: Puoliksi kätketyt

text: Tarinan neljäs perhe on 1970-luvun veljespari Calle ja Abbe. Calle on äkkipikainen toimihenkilömies, joka alistaa raskaana oleva kotirouvapuolisoaan.


title: Puoliksi kätketyt

text: Sarjan nimen merkitys selitetään jokaisen jakson alussa. Näytetään vanhaa maalausta perheestä, jonka kuolleetkin lapset ovat mukana kuvassa, mutta puoliksi piilossa tai selin kääntyneinä: ”Vanhoissa tauluissa poisnukkuneet kuvataan poispäin kääntyneinä. Aivan samalla tavoin ovat kuolleet läsnä koko ajan.”


title: Puoliksi kätketyt

text: Jonas Gardell kertoi sarjan saaneen alkunsa puhelusta, jossa Sveriges Television tilasi häneltä uuden tv-sarjan ja antoi täysin vapaat kädet sen tekoon.


title: Puoliksi kätketyt

text: "Puoliksi kätketyt" sai Ruotsissa ensiesityksen tammikuun alussa 2009. Sarja sai hyvät arvostelut ja paljon katsojia. Osarahoittajana oli Yleisradio, ja sarja esitettiin Yle FST -kanavalla vuoden 2009 syksyllä ja uusintana tammikuussa 2011.


title: Puoliksi kätketyt

text: Sarja palkittiin Ruotsin televisioalan Kristallen-palkinnolla.


title: Puoliksi kätketyt

text:
Gardell oli itse erittäin tyytyväinen lopputulokseen ja sanoi sarjan olevan parasta mitä hän on koskaan
kirjoittanut ja mitä tulee koskaan kirjoittamaan.


title: Nikolai van der Pals

text: Nikolai (Nicolaus) Ferdinand van Gilse van der Pals (19. toukokuuta 1891 Pietari – 22. huhtikuuta 1969 Porvoo) oli hollantilais-venäläis-suomalainen musiikkitieteilijä ja kapellimestari.


title: Nikolai van der Pals

text: Nikolai van der Palsin isä Hendrik van der Pals oli hollantilainen liikemies ja kunniakonsuli ja äiti tanskalainen. Perhe asui Pietarissa, ja isä hankki Suomesta kesäpaikaksi Paloniemen tilan jo vuonna 1887. Pietarissa van der Palsin opettajiin kuului Aleksandr Ziloti. Hän väitteli tohtoriksi Leipzigin yliopistossa vuonna 1914 Nikolai Rimski-Korsakovin musiikista ja palasi Pietariin dosentiksi, mutta perhe pakeni vallankumousta Suomeen vuonna 1918. Isä perusti sittemmin Savion Gummitehdas Oy:n.


title: Nikolai van der Pals

text: Van der Pals työskenteli "Hufvudstadsbladetin" musiikkiarvostelijana 1920–1939 sekä Helsingin Orkesteriyhdistyksen kapellimestarina 1921–1941. Hän vieraili myös ulkomailla ja johti muun muassa Berliinin, Wienin ja Münchenin filharmonikkoja sekä muita eurooppalaisia sinfonia- ja oopperaorkestereita.


title: Nikolai van der Pals

text: Toisen maailmansodan aikana van der Pals julkaisi Tšaikovski-tutkielman ja työskenteli Hollannin Tukholman-suurlähetystössä. Hän johti Ruotsin radion sinfoniaorkesteria ja esitteli Ernest Pingoud’n ja Jean Sibeliuksen musiikkia. Sodan jälkeen hän palasi Helsinkiin ja johti edelleen sinfoniakonsertteja. Eläkevuotensa hän vietti Porvoossa ja johti musiikinharrastajien orkesteria.


title: Nikolai van der Pals

text: Nikolai van der Palsin isoveli Leopold van der Pals (1884–1966) oli säveltäjä, joka asui Saksassa ja Sveitsissä. Toinen veli maanviljelysneuvos Max H. van Gilse van der Pals (1885–1966) viljeli Laakspohjan kartanoa vuodesta 1911.


title: Kirjallisuudentutkijain Seura

text: Kirjallisuudentutkijain Seura ry on vuonna 1927 perustettu Helsingissä toimiva yhdistys. Seuran tehtävänä on toimia kirjallisuudentutkijoiden välisenä tiedottajana ja yhdyssiteenä sekä edistää kirjallisuuden tutkimusta Suomessa.


title: Kirjallisuudentutkijain Seura

text: Seuran tärkeimpiä toimintamuotoja ovat neljä kertaa vuodessa ilmestyvä "Kirjallisuudentutkimuksen aikakauslehti Avain" sekä vuotuinen seminaari. Vuosina 1929–2003 Seura julkaisi "Kirjallisuudentutkijain Seuran vuosikirjaa".


title: Kirjallisuudentutkijain Seura

text: http://pro.tsv.fi/skts/ Kirjallisuudentutkijain Seura ry


title: Apaturia

text: Apaturia ( tai "Apatouria") oli antiikin Ateenassa vietetty fratrioitten juhla. Juhla oli kolmipäiväinen, ja sitä vietettiin Pyanopsion-kuussa, joko 19.–21. päivä tai 26.–28. päivä, eli nykyisen loka-marraskuun aikoihin.


title: Apaturia

text: Apaturia oli kaikkien Ateenan fratrioitten eli eräänlaisten klaanien yhteinen juhla. Juhlan kolmanteen päivään kuului juhla-ateria ja uhri, joiden jälkeen kaikki kuluneen vuoden aikana syntyneet poikalapset rekisteröitiin jäseniksi isänsä fratriaan. Myös syntyneet tyttölapset esiteltiin fratrian jäsenille. Juhla tunnetaan Ateenan lisäksi myös muista joonialaisista kaupungeista.


title: Apaturia

text: Herodotoksen mukaan Apaturia-juhlaa vietettiin kaikkialla joonialaisilla alueilla, paitsi Efesoksessa ja Kolofonissa. Juhlan alkuperä selitettiin seuraavalla tavalla: Ateenalaiset sotivat boiotialaisia vastaan noin vuonna 1100 eaa. joko Kilainain alueesta tai Oinoen kaupungista. Boiotialainen Ksanthios (tai Ksanthos) haastoi Attikan kuninkaan Thymoeteen kaksintaisteluun. Tämä kieltäytyi, jolloin messeniasta paennut, Neleidien sukuun kuulunut Melanthos tarjoutui taistelemaan Thymoeteen sijasta sillä ehdolla, että voitettuaan seuraisi Thymoetestä kuninkaana. Tähän suostuttiin. Kun Ksanthioksen ja Melanthoksen kaksintaistelu alkoi, Ksanthioksen takana näkyi mustaan pukintaljaan pukeutunut mies. Melanthos huomautti, että tämä on kaksintaistelun sääntöjen vastaista. Ksanthioksen katsottua taakseen, Melanthos surmasi tämän. Tämän tapauksen jälkeen ateenalaiset viettivät kahta juhlaa, Apaturiaa sekä toista juhlaa, joka oli omistettu Dionysos Melanaigikselle, jonka uskottiin ilmestyneen Ksanthioksen taustalla.


title: Apaturia

text: Tämä myytti antoi aiheen väärälle etymologialle, jossa juhlan nimi selitettiin tulevaksi sanasta "apataō" (), 'pettää'. Nykyisin nimen katsotaan tulevan ilmaisusta + , sillä siinä isät olivat yhdessä jälkeläistensä kanssa. Juhlassa tapasivat fratriat käsitelläkseen omia asioitaan. Koska kaikki miespuoliset kansalaiset olivat fratrioitten jäseniä, se koski koko kansaa, joka oli järjestäytynyt fratrioittain. Dionysoksen keskeinen osa juhlan synnyssä on liitetty siihen, että se olisi saanut alkunsa silloin, kun Dionysokseen liitetty Aigikoreis-fyle otettiin mukaan kansalaisten joukkoon.


title: Apaturia

text: Juhlan ensimmäinen päivä, joka sijoittui Pyanopsion-kuun 19. tai 26. päivään, tunnettiin nimellä "Dorpia" tai "Dorpeia" (/). Kyseisen päivän iltana jokainen kansalainen meni fratriansa fratreioniin tai jonkun sen varakkaan jäsenen kotiin, joka toimi kokouspaikkana. Siellä nautittiin ateria.


title: Apaturia

text: Toinen päivä tunnettiin nimellä "Anarrhysis" (), mikä viittasi suoritettuun uhritoimitukseen (). Tuolloin uhrattiin Zeus Fratriokselle ja Athene Fratrialle, ja joskus myös Dionysos Melanaigikselle. Kyseessä oli valtion toimittama uhri, johon kaikki kansalaiset osallistuivat. Mahdollisesti myös muut jumalat, joidenkin tietojen mukaan ainakin Hefaistos, saivat uhreja kyseisenä päivänä.


title: Apaturia

text: Kolmas päivä tunnettiin nimellä "Kūreōtis" (), mikä oli peräisin sanasta "kūros" (), 'poika'. Kyseisenä päivänä vuoden aikana kunkin fratrian perheisiin syntyneet poikalapset, tai muutoin vielä rekisteröimättömät lapset, esiteltiin fratrian jäsenille () fratrian kokouksessa. Isät, tai isien poissa ollessa näiden edustajat (), toivat lapset fratriansa muiden jäsenten eteen. Jokaista lasta kohti uhrattiin yksi lammas tai vuohi. Uhrieläintä kutsuttiin nimityksellä "meīon" () ja uhraajaa nimityksellä "meiagōgos" (). Uhrieläimen koolle oli jonkinlainen rajoitus.


title: Apaturia

text: Jokaisella fratrian jäsenellä, jolla oli joku vastalause esitettäväksi lapsen fratriaan liittämistä vastaan, oli oikeus keskeyttää uhritoimitus. Jos muut jäsenet hyväksyivät vastalauseen, uhrieläin vietiin pois. Jos vastalauseita ei esitetty, jokaisen isän tai tämän edustajan tuli vannoa vala, jossa lapsen vakuutettiin olevan vapaasyntyisten Ateenan kansalaisten jälkeläinen. Uhrin jälkeen fratrian jäsenet antoivat äänensä. Jos enemmistö äänesti lapsen fratriaan liittämistä vastaan, asia voitiin viedä oikeuden käsiteltäväksi. Muussa tapauksessa lapsen nimi kirjattiin fratrian jäsenluetteloon isän nimen ohella, ja lapsen jäsenyyttä vastustaneita voitiin rankaista.


title: Apaturia

text: Tämän jälkeen järjestettiin juhla-ateria. Uhrieläinten lihat jaettiin fratrian jäsenille yhdessä viinin kanssa. Vanhemmat jo koulussa olleet pojat lausuivat runonsäkeitä, ja parhaat palkittiin. Kyseessä oli ilmeisesti eräänlainen koulussa opitun kuulustelu.


title: Helsingin Orkesteriyhdistys

text: Helsingin Orkesteriyhdistys () oli Helsingissä vuosina 1921–1955 toiminut harrastajamuusikoiden sinfoniaorkesteri, joka esiintyi säännöllisesti vuosittain. Orkesteria johtivat Nikolai van der Pals 1921–1941 ja Josef Rauttenbacher 1945–1955.


title: Arrheforia

text: Arrheforia (myös "Arreforia", , ) eli Herseforia (, ) oli antiikin Ateenassa vietetty juhla, joka oli omistettu Athenelle. Se sijoittui Skiroforion-kuuhun eli nykyisen kesä-heinäkuun aikoihin, mutta sen tarkempaa päivää ei tunneta.


title: Arrheforia

text: Arrheforia-nimi perustuu sanaan "arrhēta" (), 'ääneen lausumaton', mikä viittaa juhlassa kannettuihin salaperäisiin esineisiin. Toinen nimi Herseforia viittaa Ateenan kuninkaan Kekropsin tyttäreen Herseen, jonka kultti liittyi läheisesti Atheneen.


title: Arrheforia

text: Juhla oli ennen kaikkea naisten tai tyttöjen viettämä. Kaupungin ylhäisösuvuista valittiin vuosittain neljä (tai kaksi) 7–11-vuotiasta tyttöä, joista käytettiin nimitystä "arrheforoi" (, myös tai ), joiden tehtävänä oli Athenen papittaren avustaminen. Valinnan suoritti kuningasarkontti. Kahden tytön tehtävänä oli uuden peploksen kutominen Athenelle Panathenaia-juhlaa varten, mikä aloitettiin Khalkeia-juhlassa. Kahden muun tytön (tai samojen tyttöjen) tehtävänä oli kantaa Arrheforia-juhlassa joitakin esineitä, joiden luonteesta ei ole tietoa.


title: Arrheforia

text: Kun juhlan aika koitti, Athenen papitar laittoi tyttöjen pään päälle kannettavaksi korit tai muut astiat, joissa esineet olivat. Sen enempää papitar kuin tytötkään eivät tienneet, mitä esineet olivat. Tytöt laskeutuivat Akropoliilta salaista uloskäyntiä pitkin kukkulan rinteessä olleelle Afroditen puutarhapyhäkölle. Salainen uloskäynti oletetaan niin kutsutun Mykeneläisen lähteen portaiksi, ja pyhäkkö oli mahdollisesti Afroditen ja Eroksen pyhäkkö. Tytöt jättivät esineet pyhäkölle, ja kantoivat takaisin jotakin muuta, joka oli myös peitetty. Tytöillä oli yllään valkoiset vaatteet, jotka oli koristeltu kullalla. Muutoin juhlasta ei tiedetä paljoakaan.


title: Arrheforia

text: Arrheforoi-tyttöjen rakennuksena Akropoliilla toimi Arrheforeion.


title: Mogul Pitch

text: Mogul Pitch on laskettelurinne Canada Olympic Parkissa Calgaryssa Albertassa Kanadassa.


title: Mogul Pitch

text: Mogul Pitch -rinteeseen tehdyllä kumpareikolla järjestetään freestylehiihdon maailmancupin kumparelaskukilpailuja.


title: Asklepieia

text: Asklepieia (, ) oli antiikin kreikkalainen juhla, jota vietettiin Asklepioksen kunniaksi useissa paikoissa, joissa oli kyseiselle jumalalle omistettuja temppeleitä eli Asklepieioneita.


title: Asklepieia

text: Tunnetuimmat Asklepieia-juhlat järjestettiin Epidauroksen Asklepieionilla joka neljäs vuosi, yhdeksän päivää Isthmian kisojen jälkeen eli nykyisen huhti-toukokuun aikaan. Niihin kuului musiikki- ja urheilukilpailut. Ateenassa Asklepieiaa vietettiin Elafebolion-kuun 8. päivä eli nykyisen maalis-huhtikuun aikoihin. Samana päivänä oli myos kaupunki-Dionysian valmistuspäivä ja esikilpailu ("proagōn"). Juhla tunnetaan myös muun muassa Lampsakoksesta.


title: Bendideia

text: Bendideia (, ) oli antiikin Ateenassa vietetty juhla, joka oli omistettu Bendikselle. Sitä vietettiin Thargelion-kuun 19. päivä eli nykyisen touko-kesäkuun aikoihin.


title: Bendideia

text: Bendis oli Traakiasta tuotettu jumaluus, jonka kultin keskus Attikassa oli Pireuksessa. Ateenalaiset yhdistivät jumalattaren Artemiihin. Jumalattaria pidettiin kuitenkin erillisinä, sillä Bendiillä oli Pireuksessa erillinen temppeli eli Bendideion (), joka sijaitsi lähellä Artemis Munikhian temppeliä. Kultti tuotiin Attikaan Sokrateen aikana noin vuonna 429 eaa., sillä Platon sanoo "Valtion" alussa juhlaa vietetyn tuolloin ensimmäisen kerran.


title: Bendideia

text: Bendideia muistutti luonteeltaan Dionysoksen kunniaksi vietettyjä juhlia. Siihen kuului muun muassa Pireukseen asettuneiden traakialaisten järjestämä kulkue sekä toinen kulkue, jonka järjestivät pireuslaiset itse. Illalla järjestettiin soihtukilpailu ratsain.


title: Delfinia

text: Delfinia (, ) oli antiikin Ateenassa vietetty juhla, joka oli omistettu Apollon Delfiniokselle. Sitä vietettiin Munikhion-kuun 6. päivä eli nykyisen huhti-toukokuun aikoihin.


title: Delfinia

text: Delfinia-juhla oli muualla Kreikassa Apollonin kunniaksi vietetyn Apollonia-juhlan kaltainen sovitusjuhla. Ateenan asukkaat ja muut joonialaiset pitivät Apollonia heimonsa jumalallisena isänä (). Apollonin Delfinios-epiteetti ja juhlan nimi viittaavat myyttiin, jossa Apollon surmasi Delfyne-hirviön. Siksi ihmiset katsoivat aiheelliseksi lepyttää vihastunutta jumalaa.


title: Delfinia

text: Juhlapäivään kuului kulkue, jossa joidenkin tietojen mukaan seitsemän poikaa ja seitsemän tyttöä kantoivat valkoisilla villanauhoilla sidottuja oliivipuun lehviä (), mikä oli alistumisen merkki. Toisten tietojen mukaan kulkue olisi ollut ennen kaikkea naimattomien tyttöjen kulkue. Tämän vuoksi sekä siksi, että juhla pidettiin Artemiin syntymäpäivänä, sen on joskus arveltu olleen ennemmin omistettu Artemiille kuin Apollonille. Kulkue päättyi Delfinionille, joka oli Apollonille ja Artemiille omistettu pyhäkkö.


title: Delfinia

text: Delfinia-juhlaa vietettiin myös muualla. Esimerkiksi Aiginalla siihen kuului kilpailuja.


title: Diasia

text: Diasia () oli antiikin Ateenassa vietetty juhla, joka oli omistettu Zeus Meilikhiokselle. Sitä vietettiin Anthesterion-kuun 23. päivä eli nykyisen helmi-maaliskuun aikoihin.


title: Diasia

text: Diasia oli ainakin arkaaisella kaudella Ateenan tärkein Zeukselle omistettu juhla. Sen nimi oli johdettu Zeuksen nimen genetiivistä "Dios" (). Juhlaa vietettiin kaupungin muurien ulkopuolella. Se oli luonteeltaan sovitusjuhla. Varakkaammat kansalaiset suorittivat uhreja (), ja köyhemmät kansalaiset polttivat suitsukkeena jotakin, mitä heidän maansa tuotti (). Juhlaan kuului myös juhla-ateria ja markkinat.


title: Diasia

text: Kun Kylon yritti nousta Ateenan tyranniksi vuonna 632 eaa., Delfoin oraakkeli kehotti tätä ryhtymään yritykseensä ”Zeuksen suurimman juhlan aikana”. Oraakkelinlause tarkoitti Ateenan omaa Diasiaa. Kylon kuitenkin tulkitsi virheellisesti sen tarkoittavan yleiskreikkalaisempia Olympian kisoja, joiden voittajiin itsekin kuului, ja epäonnistui yrityksessään.


title: Diisoteria

text: Diisoteria (, ) oli antiikin Ateenassa vietetty juhla, joka oli omistettu Zeus Soterille ja Athene Soteiralle. Sitä vietettiin Skiroforion-kuun viimeisenä päivänä eli 29. tai 30. päivä eli attikalaisen kalenterin vuoden viimeisenä päivänä, nykyisen kesä-heinäkuun aikoihin.


title: Diisoteria

text: Juhla liittyi erityisesti Pireuksessa sijainneeseen Zeus Soterin ja Athene Soteiran temppeliin. Se perustettiin vasta Themistokleen linnoitettua Pireuksen vuonna 472 eaa. Erään teorian mukaan juhla olisi liittynyt alueen vapauttamiseen persialaisilta Salamiin taistelun vuonna 480 eaa. jälkeen. Juhlaan kuului eponyymin arkontin johtama kulkue, joka sai mahdollisesti alkunsa Agoralta Zeuksen stoalta, sekä myöhemmin hellenistisellä kaudella efebien purjehduskilpailu.


title: Dipolieia

text: Dipolieia (, myös , tai , ) oli antiikin Ateenassa vietetty juhla, joka oli omistettu Zeus Polieukselle. Sitä vietettin Skiroforion-kuun 14. päivä eli nykyisen kesä-heinäkuun aikoihin.


title: Dipolieia

text: Juhlaan kuului "bufonia"-uhri eli härän uhraaminen kirveellä, minkä vuoksi myös koko juhlasta käytettiin joskus nimeä "Bufonia" ( tai "Boufonia"). Uhritoimitus sijoittui Akropoliilla olleelle Zeus Polieuksen pyhäkölle, jossa oli tätä varten alttaripöytä. Uhrin jälkeen Prytaneionilla suoritettiin rituaalinen oikeudenkäynti, jossa kirves oli syytettynä verityöstä. Juhlan vietto lakkasi hellenistiselle kaudelle tultaessa.


title: Eleusinia

text: Eleusinia () oli antiikin Ateenassa vietetty juhla, joka oli omistettu Demeterille. Sitä vietettiin joka toinen vuosi Metageitnion-kuun 15.–18. päivä eli nykyisen elo-syyskuun aikoihin. Joka toinen eli aina neljän vuoden välein juhla vietettiin Suurena Eleusiniana, ja siihen kuului kilpailuja. Juhlasta tiedetään vain vähän. Se ei nimestään huolimatta liittynyt Eleusiin mysteereihin.


title: Genesia

text: Genesia () oli antiikin Ateenassa vietetty juhla vainajien muistoksi ja kunniaksi. Sitä vietettiin Boedromion-kuun 5. päivä eli nykyisen syys-lokakuun aikoihin.


title: Genesia

text: Genesia-juhlan nimi viittaa esi-isiin (). Juhlaa vietettiin geometrisella ja arkaaisella kaudella noin 800–500 eaa., mutta sen vietto vaikuttaa lakanneen klassisella kaudella 400-luvun eaa. kuluessa. Juhlassa uhrattiin maalle (, tai Gaialle).


title: Haloa

text: Haloa () tai Aloa () oli antiikin Ateenassa vietetty juhla, joka oli omistettu Demeter Haloalle, Korelle sekä Dionysokselle. Sitä vietettiin Poseideon-kuun 26. päivä eli nykyisen joulu-tammikuun aikoihin.


title: Haloa

text: Haloa-juhlaa vietettiin aina sadonkorjuukauden päättymisen jälkeen, erityisesti Eleusiissa. Juhlan nimi viittaa ilmeisesti puimatantereeseen (). Silloin uhrattiin pelkästään hedelmiä, sekä kiitoksena sadosta että seuraavan sadon turvaamiseksi. Verelliset uhrit oli kyseisenä päivänä kielletty. Juhlaa viettivät erityisesti naiset.


title: Kallynteria

text: Kallynteria (, ) oli antiikin Ateenassa vietetty juhla, joka oli omistettu Athenelle. Sitä vietettiin Thargelion-kuun 24. päivä eli nykyisen touko-kesäkuun aikoihin.


title: Kallynteria

text: Kallynteria oli puhdistus- ja sovitusjuhla Athenen lepyttämiseksi ennen sadonkorjuun alkua. Se edelsi siihen läheisesti liittynyttä seuraavan päivän Plynteria-juhlaa, jossa Erekhtheionissa sijainnut Athenen kulttikuva ja sen vaatteet pestiin. Kallynteriassa Athenen temppeli siivottiin ja mahdollisesti myös siellä palaneen ikuisen tulen öljy vaihdettiin.


title: Khalkeia (juhla)

text: Khalkeia (, ) oli antiikin Ateenassa vietetty juhla, joka oli omistettu Athenelle ja myös Hefaistokselle. Sitä vietettiin Pyanopsion-kuun viimeisenä päivänä eli yleensä 30. päivä (tai 29. päivä, jos kuukausi jätettiin lyhyemmäksi), nykyisen loka-marraskuun aikoihin.


title: Khalkeia (juhla)

text: Khalkeia oli käsityöläisyyden juhla, ja siksi omistettu alan suojelijoille Athenelle ja Hefaistokselle. Juhla oli hyvin vanha. Alun perin se oli ilmeisesti omistettu Athene Erganelle, ja sitä juhli koko kansa, minkä vuoksi se tunnettiin nimillä "Athēnaia" () ja "Pandēmos" (). Myöhempinä aikoina sitä juhlivat käsityöläiset ja erityisesti sepät Hefaistoksen kunniaksi. Siksi sen nimeksi tuli "Khalkeia", mikä viittaa kupariin ().


title: Khalkeia (juhla)

text: Panathenaia-juhlassa Athenen kulttikuvalle annetun peploksen kutominen alkoi aina Khalkeia-juhlassa. Menandros kirjoitti komedian nimeltä "Khalkeia". Siitä on säilynyt katkelma Athenaioksella.


title: Suomen urheilu 1988

text: Suomen urheilu 1988 käsittelee vuoden 1988 merkittäviä uutisia ja tapahtumia suomalaisessa urheilussa.


title: Suomen urheilu 1988

text: Urheilutoimittajain Liiton Vuoden urheilija -äänestyksessä kymmenen parhaan joukkoon sijoittuivat:


title: Suomen urheilu 1988

text: Naisten listalla kuusi parasta olivat:


title: Khloia

text: Khloia (, ) oli antiikin Ateenassa vietetty juhla, joka oli omistettu Demeter Khloelle ja Korelle. Juhla tunnetaan ainakin Eleusiin ja Thorikoksen sekä Alemman ja Ylemmän Paianian demoksista. Ainakin Thorikoksessa sitä vietettiin Elafebolion-kuussa eli nykyisen maalis-huhtikuun aikoihin. Khloia juhlisti todennäköisesti nimensä mukaisesti uuden sadon vihreiden versojen () esiintulemista talven jälkeen.


title: Kronia

text: Kronia (, ) oli antiikin Ateenassa vietetty juhla, joka oli omistettu Kronokselle. Sitä vietettiin Hekatombaion-kuun 12. päivä eli nykyisen heinä-elokuun aikoihin, ja siitä oli peräisin kuukauden varhaisempi nimi Kronion.


title: Kronia

text: Ateenalaisen perinteen mukaan Zeuksen isän Kronoksen kultin kaupungissa aloitti Kekrops. Kronoksella ja Rhealla oli yhteinen temppeli Kronoksen ja Rhean temppeli, joka sijaitsi lähellä Olympoksen Zeuksen temppeliä. Kronia-juhla oli viljakauden sadonkorjuujuhla. Isännät ja orjat viettivät sitä aterioimalla yhdessä.


title: Kronia

text: Kronia-juhla tunnetaan myös muun muassa Rhodokselta, jossa Kronos yhdistettiin mahdollisesti foinikialaiseen Moolokiin. Roomassa Saturnalia vastasi monin tavoin Kroniaa.


title: Munikhia (juhla)

text: Munikhia ( tai "Mounikhia", ) oli antiikin Ateenassa vietetty juhla, joka oli omistettu Artemis Munikhialle. Sitä vietettiin juhlasta nimensä saaneen Munikhion-kuun 16. päivä eli nykyisessä huhti-toukokuussa täydenkuun aikoihin.


title: Munikhia (juhla)

text: Juhla oli omistettu Artemiille Munikhia-epiteetillä eli yöllä yksin loistavan täydenkuun ( < ) jumalattarena. Samalla se liittyi Pireuksen Munikhian kaupunginosaan ja siellä sijainneeseen Artemis Munikhian temppeliin. Pireus sijaitsi lähellä Salamiin taistelun (480 eaa.) paikkaa, ja Plutarkhoksen mukaan juhla perustettiin taistelun muistoksi. Jumalattaren uskottiin auttaneen kreikkalaisia kuunvalollaan taistelua edeltäneenä yönä. Juhlassa Artemiille uhrattiin nimellä "amfifōntes" () tunnettuja kakkuja, jotka saivat nimensä siitä, että ne oli reunustettu kauttaaltaan kynttilöillä.


title: Munikhia (juhla)

text: Kun spartalainen Lysandros määräsi Ateenan muurit purettaviksi peloponnesolaissodan jälkeen, hän teki tämän loukkaukseksi juuri Munikhian päivänä.


title: Olympeia

text: Olympeia () oli antiikin Ateenassa vietetty juhla, joka oli omistettu Olympoksen Zeukselle. Sitä vietettiin Munikhion-kuun 19. päivä eli nykyisen huhti-toukokuun aikoihin.


title: Olympeia

text: Olympia-juhlan perusti Ateenan tyranni Peisistratos 500-luvulla eaa. Se liittyi tämän rakennuttamaan Olympoksen Zeuksen temppeliin. Juhlaan kuului ratsuväen kulkue sekä ainakin roomalaisella kaudella 100-luvulla jaa., jolloin temppeli saatettiin valmiiksi, hevosurheilukilpailut. Juhlalla ei ollut yhteyttä Olympian kisoihin.


title: Oskhoforia

text: Oskhoforia (, myös ; ) oli antiikin Ateenassa vietetty viininkorjuujuhla, joka oli omistettu Dionysokselle ja Athenelle. Sitä vietettiin Pyanopsion-kuun 6. päivä eli nykyisen loka-marraskuun aikoihin.


title: Oskhoforia

text: Oskhoforia-juhla kunnioitti Dionysosta ja Athenea viinin ja öljyn antajina. Samalla se kunnioitti Theseuksen ja joidenkin tietojen mukaan myös Ariadnen muistoa. Kreikkalaisessa mytologiassa sitä pidettiin Theseuksen itsensä perustamana tämän palattua Kreetalta. Tähän liittynyt tarina selitti juhlaan kuuluneiden rituaalien alkuperän.


title: Oskhoforia

text: Juhlaan kuului muun muassa kilpajuoksu, jossa kaksikymmentä ylhäisösukuihin kuulunutta nuorukaista kantoi viiniköynnösten oksia (), joissa oli rypäleterttuja. Juhlan nimi tarkoittaa näiden oksien kantamista. Kilpailun reitti kulki Limnaissa sijainneelta Dionysoksen temppeliltä Faleronissa sijainneelle Athene Skiraksen temppelille. Kantajia valittiin kaksi jokaisesta kymmenestä fylestä eli heimosta. Voittaja (tai voittajaheimon nuorukaiset) saivat palkinnoksi maljan, jossa oli viidestä aineesta eli viinistä, juustosta, jauhoista, hunajasta ja öljystä tehty juoma (, tai ), sekä kunniapaikan kilpailua seuranneessa kulkueessa.


title: Oskhoforia

text: Kulkue marssi ilmeisesti Athenen temppeliltä takaisin Dionysoksen temppelille. Siihen kuului kuoro, jonka edellä kulki kaksi naisten vaatteisiin pukeutunutta nuorukaista, mahdollisesti mainitut voittajat. Sekä nuorukaiset että muut kulkueen jäsenet kantoivat jälleen viiniköynnösten oksia. Kulkueessa laulettin ja tanssittiin. Perillä suoritettiin uhritoimitus, johon osallistui myös naisia (), ilmeisesti nuorukaisten äidit. Juomauhria kaadettaessa yleisö huusi "”eleleu, iū iū”" (). Lopuksi järjestettiin juhla-ateria.


title: Oskhoforia

text: Aiemmin tutkijoiden keskuudessa on ollut erimielisyyksiä siitä, kuuluiko Oskhoforia-juhlaan kilpajuoksu, kulkue vai kummatkin, vai kuuluiko toinen Skira-juhlaan. Nykyisin katsotaan, että kummatkin olivat osa juuri Oskhoforiaa.


title: Oskhoforia

text: Oskhoforiaa seurasivat heti seuraavina päivinä Pyanopsia- ja Theseia-juhlat, jotka yhdistettiin myös Theseukseen.


title: Plynteria

text: Plynteria () oli antiikin Ateenassa vietetty juhla, joka oli omistetu Athenelle. Sitä vietettiin Thargelion-kuun 25. päivä eli nykyisen touko-kesäkuun aikoihin.


title: Plynteria

text: Plynteria oli puhdistus- ja sovitusjuhla Athenen lepyttämiseksi ennen sadonkorjuun alkua. Sen nimi viittaa pesemiseen. Juhlassa jumalatarta kunnioitettiin pesemällä Erekhtheionissa pidetty Athene Poliaan muinainen puinen kulttikuva sekä sen vaatteet. Perinteessä juhla kytkettiin Aglauroksen kuolemaan. Tämän katsottiin eläessään palvelleen jumalatarta samalla tavalla. Seremonia suoritettiin vielä ainakin 400-luvulla eaa. senkin jälkeen, kun Athenen arvokkaimmaksi kultikuvaksi kaupungissa oli tullut Feidiaan veistämä, Parthenonissa sijainnut Athene Parthenos.


title: Plynteria

text: Samanlainen seremonia tunnetaan muun muassa Parokselta, jossa juhlalla oli myös sama nimi, sekä Argoksesta. Roomassa tunnettin samankaltainen seremonia nimeltä Megalesia.


title: Plynteria

text: Juhlan aluksi Erekhtheion suljettiin köydellä, jotta kukaan ei olisi astunut sisään luvatta kesken toimitusten. Tämän jälkeen seremoniaa perinteisesti johtaneet Praksiergidai-sukukunnan naiset riisuivat Athene Poliaan kulttikuvalta kypärän ja keihään. Tämän jälkeen kaksi naista ( tai ), joiden tehtävänä oli vuorollaan kulttikuvan ja/tai sen peploksen peseminen, riisuivat vaatteen kuvapatsaan yltä. Patsaan ja vaatteiden pesupaikasta on antiikin lähteissä kolme eri tietoa: joidenkin mukaan se tapahtui Erekhtheionissa, joidenkin mukaan Kallirrhoen lähteessä ja joidenkin mukaan meressä Faleronissa, jonne patsas vietiin kulkueessa.


title: Plynteria

text: Kulkueesta on säilynyt enemmänkin tietoa, joten se on kaikkein todennäköisin vaihtoehto ainakin jossakin vaiheessa historiaa. Suolavettä pidettiin muutoinkin parhaana puhdistautumiseen, ja sitä käytettiin myös muun muassa Eleusiin mysteereissä. Kulttikuva ja sen vaatteet vietiin merenrannalle vaunuissa. Kulkueessa kulki myös pappeja ja papittaria sekä efebejä ja muuta kansaa. Kulttikuva tuotiin takaisin kaupunkiin illalla soihdunvalossa. Kulkueessa kannettiin myös muun muassa viikunoita. Temppelissä kulttikuvalle puettiin sen puhdas peplos. Patsaan jalustan pesi erillinen "katanēptēs" ().


title: Plynteria

text: Plynteria-päivää pidettiin yhtenä epäonnen päivistä (, ), jolloin ei haluttu käydä oikeutta tai tehdä kauppoja, sillä kaupunki oli silloin vailla suojelijajumalatartaan. Plynteria-juhlan edeltävänä päivänä oli siihen läheisesti liittynyt Kallynteria-juhla.


title: Pompaia

text: Pompaia (, ) oli antiikin Ateenassa vietetty juhla, joka oli omistettu Zeukselle. Myös Hermeellä oli siinä osansa. Juhlaa vietettiin Maimakterion-kuussa, mahdollisesti sen 10. päivä, eli nykyisen marras-joulukuun aikoihin. Juhlaan liittyi kulkue (), josta se myös sai nimensä. Kulkueessa kannettiin Zeukselle uhratun lampaan taljaa sekä Hermeen "kerykeion"-sauvaa, mahdollisesti pahan välttämiseksi talvikauden alkaessa.


title: Poseidea

text: Poseidea (, ) oli antiikin Ateenassa vietetty juhla, joka oli omistettu Poseidonille. Sitä vietettiin juhlasta nimensä saaneessa Poseideon-kuussa eli nykyisen joulu-tammikuun aikoihin, oletettavasti kuun 8. päivä.


title: Poseidea

text: Juhlasta tiedetään vain vähän. Koska se sijoittui aikaan, jolloin meri oli myrskyisin, silloin oletettavasti rukoiltiin Poseidonilta rauhallisempaa säätä, jotta merenkulkua voitaisiin pian jatkaa uudelleen. Juhlan on arveltu palautuvan hyvin varhaisiin aikoihin, kenties mykeneläiseen kauteen, jolloin luonnonvoimien mahtavimpana jumalana pidettiin meren Poseidonia, ei taivaan Zeusta.


title: Poseidea

text: Poseidea-juhlaan kuului ilmeisesti myöhempinä aikoina ainakin joka neljäs vuosi purjehduskilpailut. Ne järjestettiin Sunionin niemellä, jossa sijaitsi Poseidonin temppeli. Kilpailuissa käytetiin mahdollisesti kolmisoutuja.


title: Proerosia

text: Proerosia ( tai , harvemmin , ) oli antiikin Ateenassa vietetty juhla, joka oli omistettu Demeterille. Sitä vietettiin Pyanopsion-kuun 6. päivä eli nykyisen loka-marraskuun aikoihin.


title: Proerosia

text: Proerosia tarkoitti yleisemmin kyntämisen ja kylvämisen yhteydessä suoritettuja riittejä. Niitä suoritettiin eri alueilla eri aikaan maanviljelysvuoden tarpeiden mukaisesti. Ateenan vuosittaisena juhlana Proerosia sijoittui Eleusiihin. Se oli yksi vuodenkierron lukuisista maanviljelykseen liittyvistä juhlista Thesmoforian, Haloan, Thargelian, Skiran ja Eleusiin mysteereiden ohella.


title: Pyanopsia

text: Pyanopsia () eli Pyanepsia () oli antiikin Ateenassa vietetty juhla, joka oli omistettu Apollonille. Se oli hedelmäkauden sadonkorjuujuhla. Juhlaa vietettiin siitä nimensä saaneen Pyanopsion-kuun 7. päivä eli nykyisen loka-marraskuun aikoihin.


title: Skira

text: Skira () eli Skiroforia () () oli antiikin Ateenassa vietetty juhla, joka oli omistettu Athenelle (tai Demeterille ja Korelle). Sitä vietettiin juhlasta nimensä saaneen Skiroforion-kuun 12. päivä eli nykyisen kesä-heinäkuun aikoihin.


title: Skira

text: Juhlaan kuului kulkue, jossa Athenen papitar sekä Poseidonin ja Helioksen papit kulkivat suuren valkoisen päivänvarjon alla Akropoliilta Skiron-nimiseen paikkaan. Se sijaitsi Ateenasta Eleusiihin johtaneen Pyhän tien varrella, lähellä Eleusiin alueen muusta Attikasta erottanutta Kefissos-jokea. Juhla sai nimensä päivänvarjoa tarkoittavasta sanasta "skiron" (). Päivänvarjoa kantoi Erekhtheuksen pappi tai Eteobutadai-suvun edustaja.


title: Skira

text: Yleensä kulkueen katsottiin olleen omistettu Athenelle, mutta joskus Demeterille ja Korelle eli Persefonelle. Skironissa tai sen lähellä sijaitsi Athene Skirakselle, Poseidon Paterille, Demeterille ja Korelle omistettu pyhäkkö, jossa suoritettiin jonkinlainen maan hedelmällisyyden rituaali. Se saattoi liittyä sadonkorjuun suojeluun tai sadonkorjuusta kiittämiseen. Siihen kuului mahdollisesti niiden porsaiden uhraaminen ja maahan kaivaminen, joiden jäänteet kaivettiin jälleen ylös Thesmoforia-juhlassa. Athenen ja Poseidonin kultit oli mahdollisesti liitetty vanhempaan Demeterin ja Koren kulttiin Attikan yhdistämisen aikoihin, jolloin paikallinen kultti tuli yleisattikalaiseksi. Päivänvarjo symboloi Attikan maaperän suojelemista auringon polttavilta säteiltä kesän kuumimpaan aikaan, jonka alussa juhlaa vietettiin. Juhla oli ennen kaikkea naisten tai tyttöjen viettämä.


title: Chevrolet Cavalier

text: Chevrolet Cavalier on keskiluokan henkilöauto, jota yhdysvaltalainen General Motors valmistaa Chevrolet -brändin alla. Alkuperäisen Cavalierin valmistus alkoi 1981 ja se lopetettiin 2005. Myöhemmin samanniminen malli on palannut markkinoille Yhdysvaltain ulkopuolella.


title: Stenia

text: Stenia () oli antiikin Ateenassa vietetty juhla, joka oli omistettu Demeterille. Sitä vietettiin Pyanopsion-kuun 9. päivä eli nykyisen loka-marraskuun aikoihin.


title: Stenia

text: Stenia-juhla oli vain naisten viettämä Thesmoforia-juhlan valmistajaisjuhla, joka sijoittui päivää ennen Halimuksen demoksen omaa Thesmoforiaa ja kaksi päivää ennen varsinaista koko kaupungin Thesmoforiaa. Juhlaan kuuluivat muun muassa ritualisoidut molemminpuoliset solvaukset ja muu alatyylinen kielenkäyttö. Tästä tuli myös 'solvaamista' tarkoittava verbi "stēniōsai" (). Juhlaan liittyi oletettavasti myös rituaalinen puhdistautuminen ennen Thesmoforiaa.


title: Synoikia

text: Synoikia (, myös ) () oli antiikin Ateenassa vietetty juhla, joka oli omistettu Athenelle. Silloin muistettiin Theseuksen suorittamaa Attikan kylien yhdistämistä () Ateenan kaupungiksi. Juhlaa vietettiin Hekatombaion-kuun 16. päivä eli nykyisen heinä-elokuun aikoihin.


title: Synoikia

text: Ateenalaisen perinteen mukaan juhlan perusti Theseus itse. Se oli omistettu Athenelle Ateenan ja koko yhdistetyn Attikan suojelijana. Juhlassa kunnioitettiin myös Zeus Fratriosta. Lisäksi sen aikana uhrattiin veretön uhri Eirenelle eli rauhan henkilöitymälle. Thukydides ja Plutarkhos mainitsevat juhlan, eli se oli olemassa vielä heidän aikanaan. Plutarkhos kutsui sitä nimellä "Metoikia" ().


title: Synoikia

text: Erään tulkinnan mukaan juhla olisi ollut joka toinen vuosi yksipäiväinen ja joka toinen vuosi kaksipäiväinen (Hekatombaion 15.–16.).


title: Thargelia

text: Thargelia () oli antiikin Ateenassa vietetty juhla, joka oli omistettu Apollonille ja Artemiille. Sitä vietettiin juhlasta nimensä saaneen Thargelion-kuun 6.–7. päivä eli nykyisen touko-kesäkuun aikoihin.


title: Thargelia

text: Juhlaan kuului kulkue sekä uhri, jossa sadon ensihedelmät uhrattiin Apollonille, Artemiille ja horille. Siihen kuului myös syntipukkirituaali.


title: Thargelia

text: Thargelia oli Apollonin tärkein juhla Ateenassa Delfinia-juhlan ohella. Apollonia kunnioitettiin siinä Deloksen Apollonina ja Apollon Patrooksena. Sen pääpäivää Thargelion-kuun 7. päivää pidettiin Apollonin syntymäpäivänä, jolloin tämä oli syntynyt Deloksen saarella. Syntymäpäivää vietettiin attikalaisessa kalenterissa oikeastaan joka kuukausi, mutta suuremmin sitä juhlittiin vuotuisessa Thargelia-juhlassa. Juhlaan liittyi Apollonin sisaren Artemiin syntymäpäivänä pidetty edeltävä 6. päivä.


title: Thargelia

text: Juhla kytkettiin alun perin uuden sadon kypsymiseen. Myös juhlan nimi viittaa auringon kypsyttämiin maan ensihedelmiin (). Apollon kytkeytyi tähän erityisesti siksi, että tällä oli vanha rooli auringonjumalana, joka myöhemmin yhdistettiin Heliokseen. Siksi joissakin antiikin lähteissä juhla esiintyy myös Heliokselle omistettuna juhlana. Apollonille viety uhri oli alun perin viety Delokselle, mutta kun Apollon liitettiin Ateenan jumalten joukkoon, uhrin toimittaminen jatkui Ateenassa. Juhla tunnetaan Ateenan lisäksi myös monista joonialaisista kaupungeista, mikä kertoo sen vanhasta alkuperästä.


title: Thargelia

text: Thargelia-juhlan syntipukkirituaalin alkuperä selitetään kreikkalaisessa mytologiassa kahdella tavalla. Toisen mukaan syntipukkirituaali palautui Farmakos-nimiseen mieheen, joka varasti Apollonille kuuluneet pyhät astiat. Akhilleuksen miesten huomattua tämän he kivittivät miehen kuoliaaksi. Toisen mukaan se liittyi Ateenaa Androgeoksen kuoleman jälkeen vaivanneeseen kulkutautiin. Myös Delfinia yhdistyi legendaan Theseuksen käynnistä Kreetalla. Todellisuudessa rituaali voi palautua Epimenideehen, jonka ehdotuksesta kaksi nuorukaista, Kratinos ja Ktesibios, surmattiin kulkutaudin lopettamiseksi.


title: Thargelia

text: Juhlan järjestämisestä vastasi eponyymi arkontti apunaan "epimeletai"-virkamiehet. Samaan aikaan järjestettiin suuri juhla Apollonin syntymäpaikassa Deloksella, jonne ateenalaiset lähettivät pyhän lähetystön samalla muinaisella laivalla, jolla Theseuksen katsottiin purjehtineen Kreetalle, ja jota pidettiin Ateenassa edelleen kunnossa.


title: Thargelia

text: Juhla alkoi Thargelion-kuun 6. päivä, jolloin uhrattiin lammas Demeter Khloelle, jolla oli temppeli Akropoliilla. Samana päivänä suoritettiin myös rituaali, jossa kaksi syntipukkia (, yks. ) ajettiin pois kaupungista. Sen tarkoituksena oli puhdistaa kaupunki kaikesta syyllisyydestä sekä lepyttää Apollonin viha, mikäli tämä oli aikeissa tuhota sadon kesän polttavalla kuumuudella tai lähettää kaupunkiin kulkutaudin.


title: Thargelia

text: Syntipukeiksi valittiin kaksi kuolemaantuomittua, mies ja nainen, jotka edustivat kaupungin kaikkia miehiä ja naisia; tai joidenkin tietojen mukaan kaksi miestä, jotka valittiin rumuuden, köyhyyden tai muun syyn vuoksi. Heidän kaulaansa laitettiin viikunanlehtiseppele, heitä johdatettiin huilunsoiton ja laulun säestyksellä, ja heitä ruoskittiin viikunapuun oksilla ja meriruo'oilla sekä heiteltiin kaikenlaisilla esineillä. Ensin syntipukkeja kierrätettiin Apollonin eri temppeleillä ja pyhäköillä (Apollon Patroos, Apollon Delfinios, Apollon Pythios), ja lopulta heidät viettiin tiettyyn paikkaan lähelle merenrantaa. Siellä heidät lopulta surmattiin, jonka jälkeen heidän ruumiinsa poltettiin viikunapuusta tehdyllä roviolla ja tuhkat heitettiin mereen.


title: Thargelia

text: On kuitenkin epäselvää, suoritettiinko julma syntipukkirituaali joka vuosi. On mahdollista, että sitä käytettiin vain silloin, kun kaupunkia oli kohdannut joku onnettomuus, kuten kulkutauti, jonka ajateltiin vaativan erityistä puhdistautumista. Muulloin seremonia saattoi olla lähinnä muodollinen. Myöhempinä aikoina syntipukit mahdollisesti heitettiin jyrkänteeltä mereen, pelastettiin takaisin ja ajettiin pois kaupungista.


title: Thargelia

text: Seuraavana eli 7. päivänä suoritettiin Apollonille annettu kiitosuhri. Porfyrios luettelee suuren määrän luonnollisia ja keinotekoisia tuotteita, joita uhriksi annettiin, alkaen kosteasta maasta (), josta kaikki versoo. Lapset ripustivat ovenpieliin oliivipuun lehviä, jotka oli sidottu yhteen villalla ().


title: Thargelia

text: Päivään kuului myös kulkue sekä miesten ja poikien kuorojen ("khoros") kilpailuita. Kuorokilpailussa kunkin khoroksen kustansi koregi, ja se muodostettiin kahden fylen jäsenistä. Voittaja sai palkinnoksi kolmijalan, joka tuli luovuttaa Apollonin temppeliin.


title: Thargelia

text: Adoptiolapset oli tapana rekisteröidä adoptiovanhempiensa sukukuntien ja fratrioiden jäseniksi Thargelia-juhlan aikaan. Tämä vastasi aitojen lasten rekisteröimistä Apaturia-juhlassa.


title: Theseia

text: Theseia () oli antiikin Ateenassa vietetty juhla, joka oli omistettu Poseidonille ja Theseukselle. Sitä vietettiin Pyanopsion-kuun 8. päivä eli nykyisen loka-marraskuun aikoihin.


title: Theseia

text: Theseiaa vietettiin sen muistoksi, että Kimon hankki Attikan kansallisen heeroksen Theseuksen luut takaisin Skyrokselta Ateenaan vuonna 476/475 eaa. Delfoin oraakkelin kehotuksesta. Luut haudattiin paikkaan, johon rakennettiin Theseion eli Theseuksen pyhäkkö. Vuosittain tämän kunniaksi vietettyyn juhlaan kuului uhreja sekä yhteisateria, jolla syötiin maitoon keitettyä puuroa (). Juhla sijoittui iltaan eli nykyisellä laskutavalla 7. päivän puolelle (kreikkalainen päivä alkoi auringonlaskusta).


title: Theseia

text: Välittömästi Theseiaa edeltävinä päivinä olivat Oskhoforia- ja Pyanopsia-juhlat, jotka yhdistettiin myös Theseukseen. Joskus Theseia-nimeä käytettiin kaikista näistä kolmesta juhlasta yhdessä. Koko juhlakokonaisuuteen kuului muun muassa vuosittaiset kansallissankarien ja sodassa Ateenan puolesta kuolleiden symboliset hautajaisjuhlat () sekä siihen liittyneet urheilukisat. Hautajaisjuhlaa johti polemarkki, ja siinä piti puheen joku tätä varten valittu henkilö.


title: Kim Han-sol

text: Kim Han-sol (; s. 16. kesäkuuta 1995) on Kim Jong-namin vanhin poika ja entisen Pohjois-Korean hallitsijan Kim Jong-ilin pojanpoika. Hänen isänsä oli epävirallinen perillinen vuoteen 2001 saakka, jolloin hänestä tuli epäsuosittu hallinnossa koska hän yritti käydä salaa Japanin Disneylandissa toukokuussa 2001.


title: Wilderness (laskettelurinne)

text: Wilderness on laskettelurinne Whiteface Mountainissa Wilmingtonissa New Yorkin osavaltiossa Yhdysvalloissa.


title: Wilderness (laskettelurinne)

text: Wilderness-rinteeseen tehdyllä kumpareikolla laskettiin kumparelaskun MM-kilpailut 1991, lisäksi siinä järjestetään melko säännöllisesti freestylehiihdon maailmancupin kumparelaskukilpailuja. Viereisellä Mountain Run -rinteellä laskettiin Lake Placidin talviolympialaisten 1980 alppihiihdon pujottelukilpailut.


title: Onni Savonlahti

text: Onni Savonlahti (4. syyskuuta 1911 – 4. elokuuta 1987) oli suomalainen maisema-arkkitehti.


title: Onni Savonlahti

text: Savonlahti kävi keskikoulun ja opiskeli sitten Viipurin taiteenystävien piirustuskoulussa 1933–1934 ja sen jälkeen Lepaan puutarhaopistossa 1935–1937. Hän jatkoi opintojaan Ruotsissa sekä myöhemmin Kööpenhaminassa, jossa hän kävi Tanskan taideakatemian järjestämän suunnittelukurssin vuonna 1947.


title: Onni Savonlahti

text: Savonlahti oli työssä puutarha-arkkitehti Paul Olssonin toimistossa 1938–1944 ja hän perusti sitten oman suunnittelutoimistonsa. Savonlahti teki useita piha- ja maisemasuunnitelmia Tapiolan kaupunginosaan. Muualle Suomeen hän teki muun muassa Kuopion, Lappeenrannan ja Pohjois-Karjalan keskussairaaloiden, Pamilon ja Lieksankosken voimalaitosten ja Kotkan Summan tehtaan puistojen suunnitelmat. Suunnitelmissaan hän suosi luonnonmukaisuutta ja kotimaisia kasveja ja käytti hyväksi jo alueella ennestään olemassaolleita puita ja luonnon maastoa.


title: Pontiac Tempest

text: Pontiac Tempest on henkilöauto, jota General Motors valmisti Pontiac-brändin alla vuosina 1961–1970 ja 1987–1991. Autoa valmistettiin ensin kolme sukupolvea. 1980-luvulla Chevrolet Corsicaa myytiin Kanadassa Pontiac Tempest -niemella.


title: Esko Toiviainen

text: Esko Juhana Toiviainen (2. elokuuta 1915 Käkisalmi – 16. elokuuta 1999 Helsinki) oli suomalainen arkkitehti.


title: Esko Toiviainen

text: Toiviainen pääsi ylioppilaaksi Helsingin suomalaisesta yhteiskoulusta 1934 ja valmistui arkkitehtuuria opiskeltuaan diplomi-insinöörikai Teknillisestä korkeakoulusta 1941.


title: Esko Toiviainen

text: Toiviainen oli työssä Kulutusosuuskuntien keskusliiton asunto-osastolla 1944–1945 ja Helsingin kaupungin rakennustoimiston arkkitehtina 1945–1947. Vuonna 1947 hän perusti oman arkkitehtitoimiston vaimonsa Tarja Salmion kanssa. Arkkitehtitoimisto Salmio-Toiviainen & Toiviainen suunnitteli viiden vuosikymmenen aikana muun muassa asuinrakennuksia, asuinalueita, tuotantolaitoksia, kirkkoja, seurakuntakeskuksia ja kappeleita, virastoja, kouluja ja muistomerkkejä.


title: Guru Granth Sahib

text: Siri Guru Granth Sahib on sikhi-uskonnon pyhä kirja. Sen kokosi ensimmäisen kerran Adi Granth vuonna 1604. Valmis kirja julkaistiin 1705–1706.


title: Cadillac XT6

text:
Cadillac XT6 on Cadillacin vuodesta 2019 lähtien valmistama ylellinen crossover, joka esiteltiin tammikuussa 2019 Detroitin
North American International Auto Showissa.


title: Cadillac XT6

text: XT6:tä tullaan valmistamaan General Motorsin Spring Hill Manufacturing -tehtaalla Tennesseessä.


Hiihdon nuorten maailmanmestaruuskilpailut 2019 järjestettiin Lahdessa, Suomessa 20.–27. tammikuuta. Maastohiihdossa kilpailtiin alle 20-vuotiaiden ja alle 23-vuotiaiden sarjoissa. Mäkihypyssä ja yhdistetyssä olivat mukana alle 20-vuotiaat.      Isäntämaa


title: Favela Vera Ortiz

text: Favela Vera Ortiz on suomalais-argentiinalainen koreografi.


title: Favela Vera Ortiz

text: Hän tuli suuren yleisön tietoisuuteen vuonna 2007 sosiaalisen koreografian konseptillaan Koreografin vastaanotto. Yhteistyössä Zodiak – Uuden tanssin keskuksen kehitetyssä konseptissa kuka tahansa asiakas pystyi tulemaan Favela Vera Ortizin pitämälle vastaanotolle ja tekemään itselleen oman tanssin. Vastaanottoja pidettiin mm. Helsingin Lasipalatsissa.


title: Favela Vera Ortiz

text: Favela Vera Ortizin tekemiä näyttämöteoksia ovat olleet mm. Aventuristi (2016), La Chasse (2014), Equuleus (2014) ja 21 muistiota ihmisestä (2011). Vuonna 2016 Vera Ortiz työskenteli Tanssin talon järjestämässä residenssissä Annantalon taidekeskuksessa.


title: Emiliano Sala

text: Emiliano Raúl Sala Taffarel (s. 31. lokakuuta 1990, kadonnut 21. tammikuuta 2019) on argentiinalainen jalkapalloilija, joka on viimeksi edustanut Ranskan Ligue 1:ssä pelaavaa Nantesia. Tammikuussa 2019 hän siirtyi Valioliigassa pelaavaan Cardiffiin, joka maksoi Salasta seuran kaikkien aikojen suurimman siirtosumman 15 miljoonaa puntaa, eli noin 17 miljoonaa euroa.


title: Emiliano Sala

text:
Salaa Nantesista Cardiffin kuljettanut Piper PA-46 -lentokone katosi Englannin kanaalin yllä 21. tammikuuta 2019. Hän oli sen ainoa matkustaja. Lentokone katosi noin 20 kilometriä Alderneyn saaren pohjoispuolella ja viranomaiset uskovat sen pudonneen mereen.
24. tammikuuta etsinnät lopetettiin tuloksettomina. Sekä Salan että koneen lentäjän uskotaan kuolleen.


title: Kansallispankintalo

text:
Kansallispankintalo eli Tampereen Osake-Pankin talo on Tampereen keskustassa sijaitseva jugendtyylinen liike- ja toimistorakennus, jonka on suunnitellut arkkitehti Birger Federley. Talo on rakennettu kolmessa vaiheessa: ensimmäinen osa valmistui Kauppakadun varrelle vuonna 1904, toinen osa Hämeenkadun ja Kuninkaankadun puolelle noin vuosina 1905–1906 ja kolmas osa Kauppakadun ja Kuninkaankadun kulmaan vuonna 1916. Kansallispankintalo oli Tampereen ensimmäinen rakennus, johon asennettiin hissi.
Talon rakennutti toimipaikakseen Tampereen Osake-Pankki, joka oli 1890-luvun lopussa perustettu maakunnallinen liikepankki. Se liitettiin vuonna 1929 Maakuntain Pankkiin, joka puolestaan yhdistettiin vuonna 1932 Kansallis-Osake-Pankkiin. Myöhemmin Kansallispankintalossa toimi Merita, ja nykyään siellä on Nordean konttori.


title: Kansallispankintalo

text: Viisikerroksisessa rakennuksessa on harmaa julkisivurappaus ja jyrkästi nouseva punainen tiilikatto. Katutasokerroksen julkisivua on 1960-luvulla modernisoitu Hämeenkadun ja Kuninkaankadun puolelta. 1990-luvulla rakennuksen sisäpiha katettiin ja muutettiin toimistotilaksi. Muutoksista huolimatta Kansallispankintalo on säilyttänyt hyvin alkuperäisen ulkoasunsa. Asemakaavassa se on suojeltu rakennustaiteellisin, kulttuurihistoriallisin ja maisemallisin perustein (”rakennustaiteellisesti arvokas ja kaupunkikuvan säilyttämisen kannalta tärkeä rakennus”).


title: Kansallispankintalo

text: Kansallispankintalon vieressä, Kuninkaankadun toisella puolella, sijaitsi aikoinaan jykevä Blomin talo (1907–1955), joka oli niin ikään Federleyn suunnittelema. Rakennukset olivat keskenään samantyylisiä, ja ne muodostivat suomalaisittain ainutlaatuisen arkkitehtuurikokonaisuuden. Blomin talo hävitettiin Stockmannin tavaratalon tieltä.


title: Porto-Novon kuninkaallinen palatsi

text: Porto-Novon kuninkaallinen palatsi tai Musée Honmè de Porto-Novo on Porto-Novon Beninin pääkaupungin Avassa-alueella sijaitseva museo. Museo sijaitsee muurien ympäröimässä entisessä kuninkaan palatsissa. Sana "honmè" tarkoittaa ”oven sisällä” ja se tarkoittaa laajemmin ”palatsiin”.


title: Porto-Novon kuninkaallinen palatsi

text: Museon kokoelmiin kuuluu uskonnollisia esineitä, soittimia, keramiikkaa, kannettavia alttareita, aseneita, huonekaluja, arkiesineitä, valtakuntien jäsenten valokuvia ja Toffa-kuninkaan pronssiveistoksia.


title: Porto-Novon kuninkaallinen palatsi

text: Museossa on myös väliaikaisia näyttelyitä. Osa palatsista on säilytetty pyhänä paikkana, jossa järjestetään seremonioita.


title: Porto-Novon kuninkaallinen palatsi

text: Museo sijaitsee muurien ympäröimässä kuningas Toffan palatsissa. Toffa hyväksyi ensimmäisen rauhansopimuksen Ranskan kanssa vuonna 1863.


title: Porto-Novon kuninkaallinen palatsi

text: Museon soittimista on keskeinen "alounloun" instrumentti, joka on pitkä esine jossa on liukuva metallirengas. Se on keskeinen osa paikallista Porto-Novon musiikkitraditiota, adjogan -musiikkia. Museossa jäljitetään instrumentin symbolismia äänenä, joka kuvasti kuninkaan valtaa.


title: Porto-Novon kuninkaallinen palatsi

text: Museossa saa käsityksen siitä, miten afrikkalaiset kuninkaalliset elivät. Siellä voi myös tutkia Jorubien naamioita, vaatteita ja instrumentteja. Museossa on myös alkuperäisiä valokuvia Porto-Novon kuninkaallisten sukujen dynastioista ja heidän kuninkaallisista vaunuistaan.


title: Porto-Novon kuninkaallinen palatsi

text: Palatsi ja sitä ympäröivät rakennukset lisättiin Unescon maailmanperinnön ehdokasluetteloon vuonna 1996.


title: Seepraripsimonni

text:
Seepraripsimonni ("Synodontis brichardi") on ripsimonneihin kuuluva kala, jota pidetään myös akvaarioissa.
Seepraripsimonnit ovat pohjaväriltään mustia, ja niissä on kapeita keltaisia raitoja. Evät ovat musta-keltaraitaiset. Niiden vartalo on matalampi kuin muilla saman suvun lajeilla, ja niillä on alaspäin kääntynyt pyöreä suu, joka soveltuu levän imeskelyyn kivistä ja joen pohjasta.


title: Seepraripsimonni

text: Seepraripsimonnit elävät Kongojoen koskipaikoissa ja niiden lähistöllä Afrikassa. Ne syövät lähinnä rihmaleviä.


title: Seepraripsimonni

text: Seepraripsimonnien hoito akvaarioissa poikkeaa jonkun verran muista saman suvun lajeista: koska ne ovat virtaavan veden kaloja, niille on tärkeää hyvälaatuinen, happipitoinen vesi. Niiden ruokavaliossa on enemmän kasveja kuin muilla ripsimonneilla.


title: Seepraripsimonni

text: Seepraripsimonnit sirottelevat mätimunansa eri paikkoihin. Niitä on saatu lisääntymään vankeudessa hormoniruiskeiden avulla Itä-Euroopassa. Eri sukupuolet voi tunnistaa yli kaksivuotiaina tarkastelemalla kalan sukupuolielinten muotoa.


title: Euroopan museofoorumi

text: Euroopan museofoorumi EMF on Euroopan neuvoston alainen museo-organisaatio.


title: Euroopan museofoorumi

text: Euroopan museofoorumi jakaa vuosittain Vuoden euroopalainen museo -palkinnon (EMYA), jota on jaettu vuodesta 1977 lähtien. EMYA myönnetään uusille museoille sekä museoille, jotka ovat viimeisten kahden vuoden aikana uudistuneet tai laajentuneet.


title: Euroopan museofoorumi

text: Vuonna 2007 EMF nimitti ensimmäiset museolähettiläänsä, joista toinen oli suomalainen Maritta Pitkänen. Lähettilään arvo on elinikäinen, ja se on tunnustus työstä museomaailman ja erityisesti EMF:n hyväksi. 12 vuotta vuoden museo -kilpailun tuomaristoon kuulunut Pitkänen oli tuomariston ensimmäinen suomalaisjäsen.


title: K. J. Ståhlbergin lapsuudenkoti

text: K. J. Ståhlbergin lapsuudenkoti sijaitsee Haapajärven keskustassa Ronkaalan pappilan pihapiirissä. Tasavallan presidentti Ståhlberg vietti siellä kymmenen vuotta lapsuudestaan. Talo on rakennettu vuonna 1784 ja museona se on toiminut vuodesta 1969 lähtien.


title: Hammar

text: Hammar on sukunimi, joka on muun muassa seuraavilla henkilöillä:Muuta:


title: He Jiankui

text: He Jiankui (s. 1984 Hunan, Kiina) on kiinalainen tutkija, jonka ihmisen geenimuokkausväitteet ovat herättäneet voimakasta paheksuntaa.


title: He Jiankui

text: He on opiskellut Yhdysvalloissa Stanfordin yliopistossa.


title: He Jiankui

text: He on väittänyt, että hän on muuttanut hedelmällisyyshoidon aikana useiden alkioiden perimää. Yksi syntynyt lapsi olisi vastustuskykyinen Hi-virukselle. Hän teki kokeen salaa ja ilman lupaa. Hen sanotaan väärentäneen ennakkoarvioinnin asiakirjoja ja vältelleen valvontaa. Rahoituksen hän on kerännyt itse ja koonnut hankkeeseen osallistuvan ryhmän, jonka työntekijöistä osa on ulkomaalaisia. Tapaus on menossa poliisitutkintaan, ja Shenzhenin yliopisto on erottanut hänet. Hen sanotaan kadonneen joulukuussa.


title: Roman Galay

text: Roman Galay (s. 20. elokuuta 1998 Pietari, Venäjä) on venäläis-suomalainen taitoluistelija. Hän edustaa Etelä-Vantaan Taitoluistelijoita (EVT).


title: Roman Galay

text: Pietarilaissyintyisen Galayn yrittäjäisä asuu Pietarissa, äiti ja sisar Lappeenrannassa. Galay aloitti taitoluistelun viisivuotiaana ja kilpailemisen kuusivuotiaana. Hän on suorittanut keväällä 2018 Vierumäen urheiluopistossa ylioppilastutkinnon ja liikunnanohjaajan tutkinnon. Hän aloitti syksyllä 2018 opinnot Pietarin yliopistossa, jossa hän opiskelee liikuntatieteitä ja harjoittelee taitoluistelua.


title: Roman Galay

text: Galay edustaa taitoluistelussa Suomea. Hänen valmentajansa on Sirkka Kaipio. Galay sai hopeamitalin vuonna 2015 taitoluistelun nuorten Suomen-mestaruuskisoissa. Hänen jalkansa veneluu murtui tammikuussa 2016, ja hän oli poissa julkisuudesta joulukuuhun 2018. Miesten Suomen-mestaruuskilpailuissa 2018 hän voitti kultamiltalin.


title: Roman Galay

text: Galay osallistui taitoluistelun Euroopan-mestaruuskilpailuihin tammikuussa 2019 Minskissä, ja seuraavaksi sen jälkeen hän osallistuu taitoluistelun vuoden 2019 Pohjoismaiden-mestaruuskipailuihin. Hän ei menestynyt EM-kilpailujen miesten lyhytohjelmassa eikä päässyt siten jatkamaan vapaaohjelmaan. Hän esiintyi ensimmäisenä ja sai pisteitä 55,40.


title: My Lovely Sam Soon

text: My Lovely Sam Soon () on televisioyhtiö MBC:n esittämä eteläkorealainen draamasarja. Sen päärooleissa ovat Kim Sun-a, Hyun Bin, Jung Ryeo-won ja Daniel Henney.


title: Nahkela

text: Nahkela on kylä Tuusulassa. Se sijaitsee kunnan suurimmasta taajamasta Hyrylästä vajaa kuusi kilometriä länteen ja sen halki kulkee seututie 139, joka kulkeutuu Hyrylästä Nurmijärven kirkonkylään asti. Nahkelasta löytyy oma kyläkoulu.


title: Osthe

text: Osthe on vuonna 2011 ilmestynyt S. Dharaniin ohjaama intialainen toimintaelokuva. Osthe on tamilinkielinen versiointi vuoden 2010 hindinkielisestä elokuvasta "Dabangg". Elokuvan musiikin on säveltänyt S. Thaman.


title: Yōsei Teikoku

text: Yōsei Teikoku () on japanilainen J-Rock yhtye.Shiren ilmoitti lähdöstään yhtyeestä vuoden 2017 lopulla.


title: Rain Diary

text:
Rain Diary on suomalainen darkwave yhtye joka on perustettu 2007. Yhtye on julkaissut kaksi albumia. Debyytti The Lights Are Violent Here ilmestyi vuonna 2007 Inverse Records / Secret entertainment levy-yhtiön kautta ja ylsi suomen albumilistalla sijalle 30. Toinen albumi Black Weddings vuonna 2017 Stupido Records levy-yhtiön kautta.
Rain Diary julkaisut


title: Rain Diary

text:
https://www.discogs.com/artist/3148694-Rain-Diary
https://www.facebook.com/raindiary


title: Sirkka Kaipio

text: Sirkka Kaipio on suomalainen taitoluisteluvalmentaja. Hän on ollut Etelä-Vantaan Taitoluistelijoiden yksinluistelun päävalmentaja vuodesta 2016 alkaen. Hän aloitti valmentamisen 1976.


title: Sirkka Kaipio

text: Kaipio on aiemmin valmentanut Järvenpään Taitoluistelijoissa. Kapio toimii taitoluistelukilpailujen selostajana Eurosportilla.


title: Elämäntaitoverkosto

text: Elämäntaitoverkosto on Suomessa toimiva asiantuntijaverkosto, jonka tarkoituksena on edistää lasten ja nuorten elämäntaitoja. Verkosto koostuu järjestötoimijoista, joilla on osaamista erityisesti lasten ja nuorten elämäntaidoista ja niiden vahvistaminen on toiminnan keskiössä. Elämäntaitoverkosto perustuu halulle tehdä ja vahvistaa yhteistyötä lasten ja nuorten elämäntaitojen vahvistamisen parissa.


title: Elämäntaitoverkosto

text: Elämäntaitoverkoston toiminta rakentuu kaksivuotisista kausista, joille valitaan koordinoiva taho sekä teema, jota verkostoo haluaa kauden aikana erityisesti edistää. Kausien 2018-19 teema on vuorovaikutustaidot. Verkostoa koordinoi Lasten ja nuorten säätiö vuoden 2019 loppuun saakka. Verkoston jäseniä ovat Aseman lapset ry, Ehkäisevä päihdetyö EHYT ry, Lasten ja nuorten säätiö, Nuori kirkko ry, Nuorten mielenterveysseura Yeesi ry, Nyyti ry, Suomen Lions-liitto / Lions Quest, Suomen Mielenterveysseura, Suomen NMKY:n litto, Suomen sovittelufoorumi ry:n VERSO-ohjelma sekä Koulutus elämään säätiö. Verkostoon hyväksytään uusia jäseniä hakemusten perusteella.


title: Frenkie de Jong

text: Frenkie de Jong (s. 12. toukokuuta 1997 Arkel, Alankomaat) on alankomaalainen jalkapalloilija, joka edustaa hollantilaista Ajaxia. Hän on pelipaikaltaan keskikenttäpelaaja.


title: Rhinoptera steindachneri

text: Rhinoptera steindachneri kotkarauskuihin kuuluva rustokala. Barton Warren Evermann ja Oliver Peebles Jenkins kuvasivat lajin ensimmäisen kerran vuonna 1891.


title: Rhinoptera steindachneri

text: "R. steindachneri" -lajin levinneisyysalue käsittää Amerikan Tyynenmeren rannikkoa. Sitä on havaittu pohjoisessa Kalifornianlahden Sebastian Vizcainon lahdesta Peruun ulottuvalta alueelta. Lisäksi lajia elää Galápagossaarilla.


title: Rhinoptera steindachneri

text: "R. steindachneri" elää matalissa rannikoiden vesissä. Tyypillisesti sen elinaluetta ovat rannikot 25 metrin syvyyteen, mutta niitä on tavattu jopa 65 metrissä. Sen elinalueilla on usein hiekkapohja, mutta niitä elää myös kivien ja koralliriuttojen läheisyydessä.


title: Rhinoptera steindachneri

text: "R. steindachneri" on liikkuva laji, ja se muodostaa usein isoja parvia. Laji saattaa liikkua joskus tähtikotkarauskujen kanssa. Se liikkuu todennäköisesti veden lämpötilan perusteella, ja yksilöt vaeltavat usein keväällä pohjoiseen ja syksyllä etelään.


title: Rhinoptera steindachneri

text: "R. steindachneri" on ovovivipaarinen eli se hautoo munat sisällänsä ja synnyttää poikaset elävinä. Poikanen saa ravintonsa alkuun ruskuaispussista, mutta myöhemmin se saa lisäravintoa suoraan emon kohtunesteistä. Naaraat synnyttävät yhden poikasen. Raskausaika on 10–12 kuukautta, ja synnytys tapahtuu kesäkuun lopulla tai heinäkuussa.


title: Delia

text: Delia () oli antiikin kreikkalainen juhla, jota vietettiin Deloksen saarella Apollonin kunniaksi. Juhlaa vietettiin vuosittain, ja attikalaisessa kalenterissa se sijoittui oletettavasti Thargelion-kuun 6. päivään eli nykyisen touko-kesäkuun aikoihin. Joka neljäs vuosi juhlaa vietettiin suurena ja pidempänä, oletettavasti kuun 6.–7. päivä, jolloin siihen kuului juhlakisat.


title: Delia

text: Delia-juhlien perustajana pidettiin kreikkalaisessa mytologiassa Theseusta, vaikkakin joskus se esitettiin vielä tätäkin vanhemmaksi. Delosta pidettiin Apollonin syntymäpaikkana, ja Apollonia kaikkien joonialaisten jumalallisena kantaisänä (). Saari oli siellä sijainneen Apollonin pyhäkön ylläpitoon liittyneen amfiktyoniliiton keskus. Delia oli hyvin vanha juhla, mikä käy ilmi muun muassa "Homeerisesta hymnistä Apollonille". Thargelion-kuun 6. ja 7. päivää pidettiin Apollonin ja tämän sisaren Artemiin syntymäpäivinä.


title: Delia

text: Delia-juhlassa amfiktyoniliiton jäsenet kokoontuivat Delokselle vaimoineen ja lapsineen. Ainakin suureen Delia-juhlaan kuului musiikki- ja urheilukilpailut sekä kuorolaulua ja tanssia. Juhlille tuli lähetystöjä eri puolilta Kreikkaa. Juhlien aikana deloslaiset itse toimivat kokkien rooleissa vierailleen, mistä syystä heistä käytettiin nimitystä "Eleodytai" ().


title: Delia

text: Ateenalaiset lähettivät lähetystön ("theoroi") juhlaan jo varhaisina aikoina. Lähetystön sanottiin käyttäneen samaa pyhää laivaa, jolla Theseus oli käynyt Kreetalla, ja joka pidettiin pitkään sen jälkeen kunnossa. Apollonin papit koristelivat laivan laakerinlehvin ennen sen lähtöä, ja Marathonin Delionissa uhrattiin, jotta laiva saisi suotuisan matkan. Ateenalaisten laivan oltua Deloksella, mikä saattoi kestää 30 päivää, Ateena puhdistettiin rituaalisesti, eikä kaupungissa sinä aikana saatu teloittaa ketään. Tämä viivästytti muun muassa Sokrateen kuolemantuomion täytäntöönpanoa vuonna 399 eaa.


title: Delia

text: Delia-juhlan vietto hiipui ajan kuluessa. Ateenalaiset herättivät vanhan juhlan henkiin vuonna 426 eaa. Ateenan imperiumin kaudella, jolloin Delos oli heidän vallassaan. He puhdistivat koko saaren rituaalisesti, palauttivat vanhat juhlamenot ja lisäsivät kisoihin hevosurheilukilpailut, joita niihin ei aiemmin ollut kuulunut. Tämän jälkeen juhlaa johti ateenalainen "arkhitheoros" () ja ateenalaiset valvoivat saaren pyhäkköjä, vaikkakin deloslaiset kustansivat edelleen kuorot ja uhrit.


title: Hyakinthia

text: Hyakinthia (, ) oli antiikin kreikkalainen juhla, jota vietettiin Spartassa ja muissa doorilaisissa kaupungeissa Apollonin ja Hyakinthoksen kunniaksi. Juhla kesti useita päiviä.


title: Hyakinthia

text: Spartassa Hyakinthia oli toinen kaupungin kahdesta suurimmasta juhlasta Karneian ohella. Se oli Karneian tavoin peräisin Lakonian doorilaisvalloitusta edeltäneeltä ajalta, mutta doorilaiset spartalaiset olivat omaksuneet sen itselleen. Juhla kunnioitti Apollonia sekä tämän vahingossa kiekolla surmaamaa nuorta heerosta Hyakinthosta. Hyakinthokseen liitetty Apollon oli kuitenkin käytännössä hyvin erilainen jumala kuin doorilaisten muutoin kunnioittama Apollon. Hyakinthoksen kuolemasta kertova myytti liittyi selvästi kasvillisuuden kuolemiseen kuumaan ja kuivaan kesäaikaan, ja Apollonin kiekon voidaan näin nähdä edustavan Auringon kiekkoa.


title: Hyakinthia

text: Sparta ei voinut juhlan aikana osallistua sotatoimiin, millä oli usein vaikutusta kaupungin historiaan. Kerran spartalaiset tekivät neljänkymmenen päivän rauhan vain palatakseen kotiin juhlan viettoon. Ateenalaiset lupasivat rauhansopimuksessa vuonna 421 eaa. hyvän tahtonsa osoituksena osallistua Hyakinthian viettoon joka vuosi sopimuksen uudistamiseksi, siinä missä spartalaiset lupasivat osallistua Ateenassa Dionysia-juhlaan.


title: Hyakinthia

text: Spartassa Hyakinthia-juhla kesti kolme päivää ja alkoi paikallisen Hekatombeus-kuun, joka vastasi attikalaisen kalenterin Hekatombaion-kuuta, pisimpänä päivänä. Se sijoittui kaupungin ulkopuolelle Amyklaissa olleeseen Amyklaioniin eli Apollon Amyklaioksen pyhäkköön, jonka keskiössä oli Hyakinthoksen hauta.


title: Hyakinthia

text: Juhlan ensimmäisenä päivänä uhrattiin kuolleille sekä surtiin Hyakinthoksen kuolemaa. Siihen kuului Apollonille omistettu kulkue, jossa muualla asuneet spartalaiset siirtyivät Amyklaihin, sekä Hyakinthokselle omistettu uhritoimitus. Uhritoimituksessa ei käytetty seppeleitä eikä laulettu paiaaneita, ja päivään kuului muutoinkin pidättäytyminen ja yksinkertainen ruoka, mikä oli epätyypillistä muille Apollonin juhlille.


title: Hyakinthia

text: Juhlan toinen päivä sen sijaan oli ilon päivä, ja vaikuttaa olleen juhlan pääpäivä. Pojat soittivat kitharaa tai lauloivat ja tanssivat kuoroina ("khoros") huilun säestyksellä, sekä ylistivät Apollonia anapestimitassa. Samana päivänä järjestettiin myös hevosurheilukilpailut. Nuoret neidot puolestaan kulkivat kulkueena vaunuissa. Päivään kuului myös lukuisia uhreja, ja ihmiset kutsuivat luokseen ystäviä. Juhlaan kuului tietynlainen ruoka, joka tunnettiin nimellä "kopis" (). Myös orjat saivat osallistua juhliin. Juhlan kolmannesta päivästä tiedetään vain vähän, mutta se muistutti hartaampana ilmeisesti ensimmäistä päivää.


title: Fever 333

text: Fever 333 on yhdysvaltalainen kolmihenkinen rockyhtye Inglewoodista, Kaliforniasta. Yhtye koostuu laulaja Jason Butlerista, kitaristi Stephen Harrisonista ja rumpali Aric Improtasta. Yhtye on tunnettu erittäin energisestä lavaesiintymisestä ja Rage Against The Machine vaikutteisesta poliittisesta rap rockista. On sanottu että Fever 333 on herättämässä rap rock genreä takaisin maanpinnalle.


title: Karneia

text: Karneia (, myös , ) oli antiikin kreikkalainen juhla, jota vietettiin Spartassa ja muissa doorilaisissa kaupungeissa Apollon Karneioksen kunniaksi. Sitä vietettiin juhlasta nimensä saaneen "Karneios" () -kuun 7.–15. päivä eli nykyisen elokuu-syyskuun aikoihin.


title: Karneia

text: Spartassa Karneia oli toinen kaupungin kahdesta suurimmasta juhlasta Hyakinthian ohella. Sosibioksen mukaan juhla perustettiin 26. olympiadin aikana eli noin vuonna 676 eaa. Apollonia palvottiin Karneios-epiteetillä eri puolilla Peloponnesosta, erityisesti Amyklaissa, kuitenkin jo hyvin varhaisina aikoina ja jo ennen doorilaisvalloitusta. Erään tulkinnan mukaan 26. olympiadin aikaan juhliin olisi lähinnä tehty muutos niin, että sen kilpailuihin lisättiin musiikkikilpailut. Kyseisenä vuonna niiden voittajaksi mainitaan Terpandros.


title: Karneia

text: Spartalaiset eivät voineet osallistua sotatoimiin juhlan aikana. Tällä oli suuri vaikutus Spartan sotahistoriassa, sillä sodat käytiin usein kuumimpaan kesäaikaan, jolloin oltiin vapaita maatöistä. Seuraukset muistetaan erityisesti persialaissotien ajalta, sillä sen vuoksi spartalaiset myöhästyivät osallistumasta Marathonin taisteluun vuonna 490 eaa., eivätkä voineet lähettää koko armeijaansa Thermopylain taisteluun vuonna 480 eaa. Sama tapa liittyi kuitenkin myös useimpiin muihin suuriin kreikkalaisiin juhliin, ja tapaan viitataan jo Homeroksella.


title: Karneia

text: Spartan lisäksi juhla tunnetaan muun muassa Argoksesta, Gytheionista, Kyrenestä, Messenestä, Sikyonista, Sybariista ja Therasta. Sotilaallisena juhlana Karneia muistutti jossain määrin Ateenan Boedromiaa.


title: Karneia

text: Spartassa Karneia-juhla alkoi Karneios-kuun, jota attikalaisessa kalenterissa vastasi Metageitnion, 7. päivä, ja juhlat kestivät yhdeksän päivää. Sitä viettivät erityisesti nuoret miehet.


title: Karneia

text: Juhla jäljitteli sotilasleirielämää ritualisoidussa muodossa. Siinä pystytettiin yhdeksän telttaa tai aurinkosuojaa, ja kussakin eli ja aterioi juhlan ajan yhdeksän nuorukaista, noudattaen johtajan käskyjä. Juhlan uhritoimituksia johti pappi, joka tunnettiin nimellä "Agētēs" (), minkä vuoksi koko juhla tunnettiin joskus nimellä "Agētoria" tai "Agētoreion" (/). Pappia avusti viisi miestä () jokaisesta Spartan heimosta. Näiden tuli kustantaa juhlat ja uhrit. Tehtävä kesti neljä vuotta, jona aikana heidän tuli pysyä naimattomana.


title: Karneia

text: Juhlaan kuului myös kuorolaulua ja tanssia, johon osallistuivat myös kaupungin neidot, sekä musiikkikilpailut ainakin vuodesta 676 eaa. lähtien. Musiikkikilpailuilla oli suuri merkitys spartalaisen musiikkielämän ja koko arkaaisen ajan kreikkalaisen runouden ja musiikin kehitykseen. Juhlaan kuului myös erityinen juoksukilpailu "stafylodromos" (, ”viinirypälejuoksu”).


title: Karneia

text: On ehdotettu, että juhliin olisi kuulunut myös kulkue, jossa kuljetettiin Apollon Karneioksen kuvaa veneessä sen muistoksi, kun doorilaiset doorilaisvalloituksessa siirtyivät Naupaktoksesta Peloponnesokselle.


title: Avoin sukelluskypärä

text: Avoin sukelluskypärä on historiallinen, tänä päivänä käytöstä poistunut sukelluslaite.


title: Avoin sukelluskypärä

text:
Yksinkertaisin muoto avoimesta kypärästä on noin 50 cm korkea ja 40 cm läpimitaltaan oleva metallilieriö jonka alareunassa on tiivisteellä varustettu harteille sopiva kaulus; yläpää on umpinainen ja sen keskellä on takaiskuventtiilillä varustettu ilmaliitin josta vie letku pintaan. Etupuolella on vahvasta lasista tehty ikkuna josta sukeltaja näkee läpi.
Ilma purkautuu ulos kypärän alareunasta; jokaisessa olemassa olleessa kypärässä ratkaisu oli erilainen koska ne olivat uniikkikappaleita eli tehtiin jokainen omien ajatusten mukaisesti. Ilmaletkun pituus ratkaisee syvyyden johon kypärällä pääsee. Ilmaa järjestelmään toimittaa riittävän tehokas mäntäpumppu jossa on riittävä käyttöpaine; kypärä kiinnitetään sukeltajaan kainaloiden ali kulkevilla hihnoilla.


title: Avoin sukelluskypärä

text:
Tunnetuimman ensimmäisistä tällaisista rakensi William Beebe; hän sukelsi avoimella kypärällä aina 20 metrin syvyyteen mutta luopui menetelmästä terveytensä heiketessä. Hän rakensi ensimmäiset kappaleensa riittävän suurista öljykannuista.
Myös Hans Hass kokeili tätä kypärämallia; hän teki kokeensa ensin Elbe-joessa ja myöhemmin hän käytti tätä myös Kreikan saaristossa vedenalaisten näytteiden otossa.


title: Avoin sukelluskypärä

text: Suomessa "Amatördykkerklub rf" rakensi 1950-luvulla oman kappaleensa joka sai nimen NEMO; sitä käytettiin joitakin aikoja kunnes kätevämmät kannettavat sukelluslaitteet, "scuba"-laitteet, syrjäyttivät sen; toimittaja Erkki Koivusalo rakensi itselleen kookkaimman kappaleen koska hän halusi erityisesti valokuvata veden alla ja hänen avoimeen kypäräänsä mahtui kamera pään viereen; hänenkin kokeilunsa vuosina 1950-1951 päättyivät kun hän sai ensimmäisen itsenäisen laitteensa, saksalaisen Dräger 138 -hapenkierrättimen.


title: Laurent de Gouvion-Saint-Cyr

text: Laurent de Gouvion-Saint-Cyr (13. huhtikuuta 1764 Toul – 17. maaliskuuta 1830 Hyères) oli Ranskan marsalkka, joka toimi komentajana Ranskan vallankumoussodissa ja Napoleonin sodissa. Hän oli myös Ranskan sotaministerinä vuosina 1815 ja 1817–1819.


title: Laurent de Gouvion-Saint-Cyr

text: Gouvion-Saint-Cyr oli nahkurin poika. Lisänimi Saint-Cyr tuli äidin kautta. Ennen vallankumousta hän asui neljä vuotta Italiassa ja sen jälkeen Pariisissa, yrittäen luoda uraa taidemaalarina. Ensimmäisen vallankumoussodan puhjettua Gouvion-Saint-Cyr värväytyi syyskuussa 1792 vapaaehtoisena Ranskan jalkaväkeen. Hän osallistui Reinin armeijan taisteluihin, yleni kahdessa kuukaudessa kapteeniksi ja sai nimityksen kenraali Custinen esikuntaan. Gouvion-Saint-Cyr ylennettiin syyskuussa 1793 pataljoonankomentajaksi ("chef de bataillon"), tammikuussa 1794 prikaatinkomentajaksi ("chef de brigade") ja kesäkuussa 1794 prikaatikenraaliksi sekä lähes välittömästi divisioonakenraaliksi. Hän komensi divisioonaa vuonna 1794 muun muassa Trippstadtin taistelussa. Hän oli kenraali Jean-Charles Pichegrun alaisuudessa mukana vuosien 1794–1795 Mainzin saarrossa ja Mannheimin piirityksessä. Vuoden 1796 Saksan-sotaretkellä Gouvion-Saint-Cyr komensi ensin divisioonaa ja sitten armeijakuntaa kenraali Jean Moreaun armeijassa, ja otti osaa useisiin keskeisiin taisteluihin sekä hyökkäys- että perääntymisvaiheessa. Hän jäi sitten puolustamaan Kehliä.


title: Laurent de Gouvion-Saint-Cyr

text: Vuonna 1797 Gouvion-Saint-Cyr toimi Reinin ja Mosellen armeijan vasemman siiven komentajana sekä koko armeijan tilapäisenä komentajana Lazare Hochen kuoltua. Maaliskuussa 1798 hänet lähetettiin Roomaan ottamaan Italian-armeija komentoonsa André Massénan jälkeen, mutta riitauduttuaan siellä ranskalaisten siviiliviranomaisten kanssa hänet kutsuttiin pian takaisin kotimaahan. Keväällä 1799 Gouvion-Saint-Cyr komensi Tonavan-armeijan vasenta siipeä, mistä hänet toukokuussa siirrettiin takaisin Italiaan. Hän komensi ranskalaisten oikeaa siipeä elokuun 1799 tappiollisessa Novin taistelussa ja kunnostautui sitä seuranneessa tukalassa vaiheessa. Hänet nimitettiin syyskuussa 1799 Genovan sotilaskuvernööriksi, ja hän löi syksyn aikana venäläis-itävaltalaiset joukot useissa taisteluissa. Vuonna 1800 Gouvion-Saint-Cyr soti jälleen Moreaun alaisena Saksassa ja komensi ranskalaisia voittoisassa Biberachin taistelussa toukokuussa. Hän ajautui pian huonoihin väleihin Moreaun kanssa ja palasi samana vuonna Ranskaan, jossa Napoleon nimitti hänet valtioneuvoston jäseneksi. Vuonna 1801 hänet nimitettiin Lucien Bonaparten seuraajana Ranskan suurlähettilääksi Madridiin.


title: Laurent de Gouvion-Saint-Cyr

text: Vuonna 1803 Gouvion-Saint-Cyr siirrettiin armeijakunnan komentajaksi Napoliin. Hän kieltäytyi vuonna 1804 allekirjoittamasta keisarikunnan perustamista tukenutta julistusta, joten Napoleon ohitti hänet ylentäessään muita kenraaleja marsalkoiksi. Sodan laajettua seuraavana vuonna uudelleen eteläiseen Italiaan Gouvion-Saint-Cyr komensi aluksi Italian-armeijan vasenta siipeä ja löi itävaltalaiset Castelfranco Veneton taistelussa marraskuussa 1805. Menestys jatkui seuraavana vuonna, mutta hän ei tullut toimeen esimiehensä, marsalkka Massénan kanssa, joten hän jätti tehtävänsä. Gouvion-Saint-Cyr osallistui Napoleonin pääarmeijan taisteluihin Preussissa ja Puolassa 1806–1807. Vuonna 1808 hän sai Napoleonilta kreivin arvon. Saman vuoden elokuussa hänet lähetettiin Pyreneiden niemimaan sotaan komentamaan Katalonian-armeijaa. Gouvion-Saint-Cyr valtasi joulukuussa 1808 Rosesin ja löi espanjalaiset Cardedeun ja Molins de Reyn taisteluissa sekä helmikuussa 1809 Vallsin taistelussa. Sen jälkeen hän johti Geronan piiritystä. Kuultuaan vuonna 1809, että hänet tultaisiin korvaamaan, Gouvion-Saint-Cyr laiminlöi eräät keisarilta saamansa käskyt ja jätti komentopaikkansa, jolloin Napoleon erotti hänet ja määräsi hänet arestiin tiluksilleen Ranskaan.